[pic] | KUMMISSJONI TAL-KOMUNITAJIET EWROPEJ | Brussel 15.7.2009 KUMM(2009) 372 finali RAPPORT TAL-KUMMISSJONI LILL-PARLAMENT EWROPEW U LILL-KUNSILL Ħarsien tal-interessi finanzjarji Komunitarji – Il-ġlieda kontra l-frodi - Rapport Annwali 2008 {SEC(2009) 1002} {SEC(2009) 1003} WERREJ Taqsira eżekuttiva 4 Introduzzjoni 6 1. riżultati tal-ġlieda kontra l-frodi: statistiki dwar frodi u irregolaritajiet oħrajn 7 1.1. Statistiki dwar frodi u irregolaritajiet oħrajn irrappportati mill-Istati Membri u mid-dipartimenti tal-Kummissjoni fl-2008 7 1.1.1. Riżorsi proprji tradizzjonali 9 1.1.2. Nefqa agrikola (FAEG u FAEŻR) 9 1.1.3. Miżuri strutturali 10 1.1.4. Fondi ta’ qabel l-adeżjoni 11 1.1.5. Statistiki dwar in-nefqa li hi amministrata direttament mill-Kummissjoni 12 1.2. Statistiki dwar l-attivitajiet tal-OLAF 13 2. Miżuri leġiżlattivi prinċipali meħudin mill-Unjoni Ewropea fl-2008 biex tħares l-interessi finanzjarji tagħha 14 2.1. Żviluppi leġiżlattivi komuni 14 2.1.1. Żviluppi istituzzjonali — ir-riforma tal-Uffiċċju Ewropew ta’ Kontra l-Frodi (OLAF) 14 2.1.2. Id-dimensjoni internazzjonali tal-ħarsien tal-interessi finanzjarji Komunitarji — il-kooperazzjoni ma’ pajjiżi terzi u organizzazzjonijiet internazzjonali 14 2.1.3. Proċess ta’ ratifikazzjoni għall-istrumeni tal-Ħarsien tal-Intersessi Finanzjarji (ĦIF) 16 2.1.4. Ħarsien kontra l-iffalsifikar tal-euro 16 2.2. Progress fil-qasam doganali 17 2.2.1. Assistenza reċiproka taħt l-ewwel pilastru 17 2.2.2. Sforzi biex jiġu miġġielda l-kuntrabandu u l-iffalsifikar tas-sigaretti 17 3. Miżuri amministrattivi ewlenin meħudin mill-Kummissjoni fil-qasam tat-trasparenza u tal-prevenzjoni tal-frodi 18 3.1. Miżuri ta' trasparenza 18 3.2. Sforzi addizzjonali biex jissaħħu s-sistemi ta’ amministrazzjoni u ta’ kontroll, u biex isir progress lejn Dikjarazzjoni ta’ Assigurazzjoni (DAS) pożittiva 19 3.3. Strateġija konġunta għall-prevenżjoni tal-frodi taħt il-miżuri strutturali 20 3.4. Il-programm Erkole II 20 4. Kooperazzjoni mal-Istati Membri fil-ġlieda kontra l-frodi u l-irregolaritajiet 21 4.1. L-inizjattivi istituzzjonali u leġiżlattivi li ttieħdu minn ċerti Stati Membri fl-2008 biex jitħarsu l-interessi finanzjarji tal-UE 21 4.2. Awtoritajiet nazzjonali nnominati biex jikkooperaw mal-OLAF fil-ġlieda kontra l-frodi 22 4.2.1. Awtorità Ċentrali koordinattiva 22 4.2.2. Awtoritajiet nazzjonali b’responsabbiltajiet estiżi fil-qasam tan-nefqa diretta 23 4.3. Rapportaġġ ta’ irregolaritajiet 23 4.3.1. Rapportaġġ f’waqtu ta’ irregolaritajiet fis-setturi tal-agrikoltura u tal-azzjonijiet strutturali 24 4.3.2. Stima tal-impatt finanzjarju tal- irregolaritajiet 25 4.3.3. Klassifikazzjoni tal-irregolaritajiet 26 5. Rkupru 27 5.1. Riżorsi Proprji 27 5.2. Agrikoltura 28 5.3. Fondi Strutturali 29 5.4. Nefqa diretta 30 5.5. Irkupru wara każ tal-OLAF 31 TAQSIRA EżEKUTTIVA Il-baġit tal-UE mhux sors anonimu ta’ finanzjament. Hu l-isforz u l-impenn tal-Istati Membri u taċ-ċittadini tal-UE flimkien biex il-viżjoni tagħhom issir realtà, mis-sostenn tas-solidarjetà ekonomika u soċjali għall-promozjon tar-riċerka, l-iżvilupp u t-taħriġ teknoloġiku u għas-sostenn tal-iżvilupp sostenibbli madwar id-dinja. B’dan il-mod, it-Trattat jistieden lill-Kummissjoni u lill-Istati Membri biex jikkoordinaw l-azzjoni tagħhom biex iħarsu l-baġit tal-UE u biex jikkumbattu l-frodi u attivitajiet illegali oħra li jaffettwawh. Tabilħaqq, l-Istati Membri għandhom iħarsu l-baġit tal-UE bl-istess ħeġġa li huma jikkontrollaw in-nefqa mill-baġits nazzjonali. L-Istati Membri jinsabu f’pożizzjoni tajba biex jissodisfaw dan ir-rwol. L-awtoritajiet nazzjonali huma fil-fatt inkarigati mill-amministrazzjoni u mill-kontroll ta’ kuljum tal-akbar parti tal-baġit annwali tal-UE, madwar 80%. Il-Kummissjoni għandha rwol ta’ monitoraġġ ġenerali, iffissar tal-istandards u verifikazzjoni tal-konformità. L-isforzi ewlenin ta’ riforma fis-snin reċenti għat-titjib fiċ-ċarezza dwar ir-rwoli rispettivi tal-awtoritajiet involuti, u permezz ta' aktar viġilanza fil-livelli kollha, l-amministrazzjoni finanzjarja tajba tal-fondi tal-UE qed titjieb b’mod gradwali madwar l-UE kollha. Dan ir-Rapport annwali dwar il-Ħarsien tal-interessi finanzjarji Komunitarji kif mitlub mit-Trattat hu preżentat mill-Kummissjoni b’kooperazzjoni mill-qrib mal-Istati Membri. Dan jipprovdi statistiki dettaljati dwar irregolaritajiet rapportati u każi suspettati ta’ frodi kif ukoll informazzjoni dwar il-kwalità u l-veloċità tal-iskambju dwar irregolaritajiet li jaffettwaw il-baġit tal-UE. L-istatistiki ppreżentati għandhom jinqraw u jintużaw b’kawtela kbira: fil-biċċa l-kbira tal-każi, l-irregolarità rrapportata ma tikkostitwix frodi (li huwa att maħsub). Suspett ta’ frodi li jiġi rrapportat mhux neċessarjament jiġi kkonfermat bħala frodi minn sentenza tal-qorti. L-irregolaritajiet kollha koperti f’dan ir-rapport qed jiġu trattati b’mod effettiv mill-Istati Membri u/jew mill-Kummissjoni. Fl-aħħar nett, aktar ma jkun kbir l-isforz tal-kontroll, aktar tiżdied il-probabbiltà li l-irregolaritajiet jinstabu u jiġu rrapportati. Hekk, żieda fin-numru ta' irregolaritajiet tista’ tkun l-ewwel indikazzjoni li jkunu qed jiġu implimentati kontrolli rigorużi. Statistiki dwar frodi u irregolaritajiet oħrajn Ċifri kumplessivi għall-2008 juru li n- numru ta’ irregolaritajiet żdied għall-fondi strutturali u għall-fond ta’ koeżjoni, għall-fondi ta’ qabel l-adeżjoni u għas-settur tan-nefqa diretta u naqas għall-agrikoltura u għar-riożorsi proprji. In-numru kumplessiv ta' irregolaritajiet għan-nefqa żdied minn 6 047 fl-2007 għal 6 595 fl-2008. Fl-istess ħin, l- impatt finanzjarju stmat ta’ irregolaritajiet naqas minn EUR 1 024 miljun fl-2007 għal EUR 783.2 miljun fl-2008. Dan naqas fis-setturi kollha, bl-eċċezzjoni fis-settur tan-nefqa diretta u fil-fondi ta’ qabel l-adeżjoni. Fil-każ ta' dan l-aħħar qasam, kemm in-numru ta’ każi ġodda kif ukoll l-ammonti affettwati huma l-ogħla li ġew irrapportati s'issa. Iż-żieda tista’ tkun ir-riżultat ta’ kontrolli msaħħin fl-aħħar taċ-ċiklu tal-proġett, tan-numru li qed jikber ta’ pajjiżi li qed jirrapportaw, u ta’ varjetà wiesgħa ta’ programmi għall-assistenza ta’ qabel l-adeżjoni li qed jiġu indikati, jiġifieri l-ewwel każi dwar il-Faċilità ta’ Tranżazzjoni, il-CARDS, u aktar każi għall-Istrument Tork għal qabel l-adeżjoni. Għall-qasam tradizzjonali tar-riżorsi proprji, in-numru ta’ irregolaritajiet naqas minn 6 097 fl-2007 għal 5 344 fl-2008, kif ukoll l-impatt finanzjarju, minn EUR 401 miljun fl-2007 għal EUR 351 miljun fl-2008. L-impatt finanzjarju stmat kumplessiv tal- każi ta’ suspett ta’ frodi naqas fil-qasam tan-nefqa u kif ukoll fil-qasam tar-riżorsi proprji tradizzjonali. Għandu jiġi kjarifikat li dak li hu kkonċernat hawn huma suspetti rapportati ta’ frodi u mhux każi kkonfermati mill-qrati. L-impatt finanzjarju reali, wara l-irkupru u l-korrezzjoni finanzjarja, jista’ jkun magħruf biss fl-aħħar tal-proċedimenti legali u amministrattivi. Żviluppi ewlenin fil-qasam tal-ħarsien tal-interessi finanzjarji Komunitarji – il-ġlieda kontra l-frodi Reġa’ tnieda d-dibattitu dwar ir-riforma tal-Uffiċċju Ewropew ta' Kontra l-Frodi (OLAF); il-proposta biex jiġi emendat ir-Regolament (KE) Nru 1073/1999[1] dwar l-investigazzjonijiet mill-OLAF ġiet segwita b’mod attiv fil-Parlament Ewropew. Din ir-riforma għandha ssaħħaħ aktar l-indipendenza tal-Uffiċċju, filwaqt li tipprovdi garanziji proċedurali b’saħħithom u tiżgura monitoraġġ xieraq tal-operazzjonijiet tiegħu. Il-Komunità kompliet tippromwovi kooperazzjoni internazzjonali ma’ pajjiżi terzi u organizzazzjonijiet internazzjonali biex tikkumbatti l-frodi u attivitajiet illegali oħrajn. F’Diċembru 2008, il-Kummissjoni ppreżentat proposta għal regolament tal-Kunsill dwar l-iffirmar, f’isem il-Komunità, ta’ ftehim ta’ kooperazzjoni kontra l-frodi mal-Prinċipat tal-Liechtenstein. Il-Komunità saret stat parti sħiħ tal-Konvenzjoni tan-Nazzjonijiet Uniti kontra l-Korruzzjoni (UNCAC). L-OLAF qed itejjeb b’mod attiv, b’kooperazzjoni mill-qrib mas-servizzi tal-Kummissjoni konċernati, il-kooperazzjoni fil-prevenzjoni u fl-investigazzjoni tal-frodi mas-sħab operattivi tiegħu, b’mod partikolari mal-pajjiżi Afrikani u tal-Lvant Nofsani. Fil- livell tal-UE, il-Kummissjoni u l-Istati Membri qed jimplimentaw id-deċiżjoni biex jiżguraw trasparenza rigward il-benefiċjarji tal-fondi tal-UE. Għalkemm din il-miżura hi maħsuba primarjament biex issaħħaħ ir-responsabbiltà demokratika u d-dibattiti ta’ politika informati, tgħin ukoll biex tiddiswadi l-frodi. Il-kontributi tal- Istati Membri għal dan ir-rapport juru li ħadu diversi miżuri istituzzjonali u leġiżlattivi biex iħarsu l-interessi finanzjarji Komunitarji, pereżempju: l-istabbiliment ta’ korpi ġodda biex jikkumbattu l-frodi; l-adozzjoni jew l-emendar tal-leġiżlazzjonijiet nazzjonali tagħhom relatati mal-amministrazzjoni tal-fondi tal-UE biex jiġu żgurati trasparenza aħjar tal-proċeduri amministrattivi u kontroll finanzjarju aħjar; l-adozzjoni ta’ leġiżlazzjoni ġdida biex jikkumbattu l-frodi tal-VAT. INTRODUZZJONI Dan ir-rapport jikkonsisti f'ħames partijiet: L- ewwel parti tiġbor fil- qosor l-istatistiki dwar l-irregolaritajiet irrapportati mill-Istati Membri f’dawk l-oqsma fejn l-Istati Membri jimplimentaw il-baġit (politika agrikola, Azzjonijiet Strutturali u fondi ta’ qabel l-adeżjoni, jiġifieri madwar 80% tal-baġit) u għall-ġbir tar-riżorsi proprji Komunitarji. Tagħti wkoll stima tal-irregolaritajiet li saru fil-qasam tan-nefqa amministrata direttament mill-Kummissjoni, u ħarsa ġenerali lejn il-punti prinċipali dwar l-attivitajiet operattivi tal-Uffiċċju Ewropew ta’ Kontra l-Frodi (OLAF). It-tieni parti tistabbilixxi l- miżuri leġiżlattivi prinċipali meħuda mill-Komunità u mill-Istati Membri fl-2008 biex iħarsu l-interessi finanzjarji Komunitarji . Ir-rapport jelenka wkoll il- miżuri amministrattivi adottati mill-Kummissjoni fl-oqsma tat-trasparenza u tal-prevenzjoni tal-frodi . Ir-4 parti tittratta l- kooperazzjoni mal-Istati Membri u tagħti ħarsa ġenerali lejn il-poteri u l-organizzazzjoni tal-awtoritajiet nazzjonali fil-ġlieda kontra l-frodi u nnominati għall-kooperazzjoni mal-OLAF . Tanalizza wkoll id-dixxiplina tar-rapportaġġ tal-irregolaritajiet . L-aħħar parti tar-rapport , li għaliha japplikaw l-istess tipi ta’ kondizzjonijiet bħal fl-ewwel parti, tittratta l-irkupri li saru fl-2008 fl-oqsma kollha tal-baġit. Mar-rapport hemm mehmużin żewġ dokumenti ta’ ħidma tal-Kummissjoni[2]. RIżULTATI TAL-ġLIEDA KONTRA L-FRODI: STATISTIKI DWAR FRODI U IRREGOLARITAJIET OħRAJN Statistiki dwar frodi u irregolaritajiet oħrajn irrappportati mill-Istati Membri u mid-dipartimenti tal-Kummissjoni fl-2008 Fl-oqsma fejn l-Istati Membri jimplimentaw il-baġit u għall-ġbir tar-riżorsi proprji Komunitarji, il-leġiżlazzjoni Komunitarja tirrikjedi lill-Istati Membri li jirrapportaw suspetti ta’ frodi u irregolaritajiet oħrajn li jkunu nstabu, li jaffettwaw il-ħarsien tal-interessi finanzjarji Komunitarji. Huwa importanti li ssir distinzjoni bejn frodi u irregolaritajiet oħrajn. Irregolarità hi kull ksur ta’ dispożizzjoni Komunitarja minn operatur ekonomiku li għandu, jew jista’ jkollu, l-effett li jagħmel ħsara lill-interessi finanzjarji Komunitarji[3]. Il-frodi hu irregolarità li ssir b’mod maħsub li tikkostitwixxi offiża kriminali[4]. L-Istati Membri jidentifikaw liema irregolaritajiet jikkostitwixxu suspetti ta’ frodi L-impatt finanzjarju reali ta’ frodi jista’ jitkejjel biss wara li jispiċċa l-proċediment legali. Id-dokument ta’ ħidma tal-Kumissjoni Evalwazzjoni statistika tal-irregolaritajiet [5] tippreżenta analiżi dettaljata tal-informazzjoni rrapportata mill-Istati Membri u tinkludi statistiki dwar il-frodi u irregolaritajiet oħrajn li nstabu mid-dipartimenti tal-Kumissjoni fl-oqsma tal-baġit taħt amministrazzjoni diretta ċentralizzata. Tabella 1: Numru ta’ irregolaritajiet u ammonti – 2008 Qasam | Numru ta’ irregolaritajiet irrapportati | L-impatt finanzjarju totali stmat mill-irregolaritajiet, inklużi s-suspetti ta’ frodi (EUR miljuni) | L-impatt finanzjarju stmat mis-suspetti ta’ frodi biss (EUR miljuni) | 2007[6] | 2008 | 2007[7] | 2008 | 2007 | 2008 | Agrikoltura (FAEG u FAEŻR) | 1 548 | 1 133 | 155 | 102.3 | 44.8 (~0.1 % tal-allokazzjonijiet) | 4 (~0.01 % tal-allokazzjonijiet) | Fondi Strutturali u Fondi ta’ Koeżjoni | 3 756 | 4 007 | 804 | 585.2 | 141 (~0.31 % tal-allokazzjonijiet) | 57 (~0.11 % tal-allokazzjonijiet) | Fondi ta’ qabel l-adeżjoni | 332 | 523 | 32 | 61 | 5 (~0.38 % tal-allokazzjonijiet) | 13 (~0.9 % tal-allokazzjonijiet) | Nefqa diretta | 411 | 932 | 33 | 34.7 | 18.1 (~0.17 % tal-allokazzjonijiet) | 3.2 (~0.03 % tal-allokazzjonijiet) | Nefqa totali | 6 047 | 6 595 | 1 024 | 783.2 | 208.9 (~0.22 % tan-nefqa fl-erba’ oqsma) | 77.2 (~0.07 % tan-nefqa fl-erba’ oqsma) | Riżorsi proprji[8] | 6 097 | 5 344 | 401 | 351 | 130.78 (~0.81 % tal-ammont totali tar-riżorsi proprji[9]) | 75 (~0.46 % tal-ammont totali tar-riżorsi proprji) | Riżorsi proprji tradizzjonali In-numru ta’ każi ta’ irregolaritajiet rapportati fl-2008 kien ta’ 12.5 % inqas mill-2007 (5 344 każ fl-2008, kontra 6 097 fl-2007), filwaqt li l-ammont stmat hu ta’ 12.5 % inqas (minn EUR 401 miljun fl-2007 sa EUR 351 miljun fl-2008). Is-suspetti ta’ frodi irrappreżentaw madwar 20% tal-każi ta’ irregolaritajiet irrapportati, b’impatt finanzjarju stmat ta’ EUR 75 miljun, jiġifieri madwar 0.46% tal-ammont totali tar-riżorsi proprji fl-2008 (kontra l-EUR 130.78 miljun, jiġifieri madwar 0.81%, fl-2007). Għandu jiġi kjarifikat għal darb'oħra li dak li hu kkonċernat hawn huma suspetti ta’ frodi rrapportati u mhux każi kkonfermati mill-qrati. L-impatt finanzjarju reali jista’ jiġi stabbilit biss wara li jispiċċaw il-proċedimenti Il-prodotti l-aktar affettwati kienu, bħas-snin ta’ qabel, televixins u moniters. L-irregolaritajiet l-aktar frekwenti kienu dikjarazzjonijiet foloz (deskrizzjoni ħażina, valur mhux korrett, arranġamenti ta’ oriġini u preferenzjali) u nuqqasijiet formali (nuqqas li jiġu sodisfatti obbligi u impenji). It-tieni prodott kien it-tabakk. Il-Kummissjoni tkompli ssegwi b’mod partikolari dawn is-setturi. L-ilbies żdied fl-importanza, kif għamlu wkoll il-makkinarji, il-plastiks u l-laħam, filwaqt li (partijiet ta’) l-karozzi u l-muturi baqgħu relattivament stabbli. Ħxejjex (speċjalment tewm) naqqsu fl-importanza. Graff 1: Numru ta’ irregolaritajiet irrapportati u l-impatt finanzjarju stmat — riżorsi proprji tradizzjonali — 2004-2008 [pic] Nefqa agrikola (FAEG[10] u FAEŻR[11]) In-numru ta’ irregolaritajiet irrapportati naqas b’27% (1 133 każ, kontra 1 548 fl-2007). L-ammont ikkonċernat (EUR 102.3 miljun, jew madwar 0.21% tan-nefqa totali esklużi l-ħlasijiet bil-quddiem għas-settur agrikolu) naqas b'34 %. Is-suspetti ta’ frodi kkonċernaw madwar 7% tal-każi ta’ irregolaritajiet irrapportati, b’impatt finanzjarju stmat ta’ EUR 4 miljun, jew 0.01% tal-krediti totali, fl-2008 (meta mqabblin ma' EUR 44.8 miljun, jew madwar 0.1 % tal-krediti totali, fl-2007). Għandu jiġi kjarifikat għal darb'oħra li dak li hu kkonċernat hawn huma suspetti rapportati ta’ frodi u mhux każi kkonfermati mill-qrati. L-impatt finanzjarju reali jista’ jiġi stabbilit biss wara li jispiċċaw il-proċedimenti L-ogħla ammonti kienu relatati mal-frott u l-ħxejjex, l-iżvilupp rurali (perjodu ta’ programmar 2000-2006) u s-settur tal-inbid. Dawn is-setturi flimkien jirrappreżentaw aktar minn 70% tal-ammont totali affettwat mill-irregolaritajiet. Graff 2: Numru ta’ irregolaritajiet irrapportati u impatt finanzjarju stmat — nefqa agrikola — 2004-2008 [pic] Miżuri strutturali In-numru ta’ irregolaritajiet irrapportati li jirrigwardaw il-Fondi Strutturali u l-Fondi ta’ Koeżjoni żdied b’6.7% (4 007 każi, kontra 3 756 fl-2007). L-impatt finanzjarju stmat tagħhom (EUR 585.2 miljun, jew madwar 1.25 % tal-krediti ta’ impenn) naqas b’27 %. Is-suspetti ta’ frodi rrappreżentaw madwar 7.4% tal-każi ta’ irregolaritajiet irrapportati, b’impatt finanzjarju stmat ta’ EUR 57 miljun, jew madwar 0.11% tat-total tal-krediti ta’ impenn (kontra EUR 141 miljun, jew madwar 0.31%, fl-2007). Għandu jiġi kjarifikat għal darb'oħra li dak li hu kkonċernat hawn huma suspetti rrapportati ta’ frodi u mhux każi kkonfermati mill-qrati. L-impatt finanzjarju reali jista’ jiġi stabbilit biss wara li jispiċċaw il-proċedimenti Bħal fis-snin ta’ qabel, l-akbar numru ta’ irregolaritajiet ikkalkolati kien fil-FEŻR[12] u l-FES[13] (madwar 88%). In-numru ta’ irregolaritajiet irrapportati għat-taqsima ta’ gwida tal-FAEGG u għall-SFGS[14] naqas bi 17%; in-numru ta’ irregolaritajiet li jaffettwaw il-FSE naqas ukoll, b’4 %. In-numru ta’ irregolaritajiet irrapportati għall-FEŻR żdied bi 18.7% u għall-Fond ta’ Koeżjoni bi 63%. Graff 3: Numru ta’ irregolaritajiet irrapportati u impatt finanzjarju stmat — miżuri strutturali — 2004-08 [pic] Fondi ta’ qabel l-adeżjoni In-numru ta’ irregolaritajiet irrapportati li jikkonċernaw il-fondi tal-PHARE, SAPARD u ISPA – u mill-2008 jiġu inklużi wkoll il-CARDS, il-Faċilità ta’ Tranżizzjoni, u l-Assistenza ta’ qabel l-adeżjoni għat-Turkija – żdied bi 58 % (523 każ kontra 332 fl-2007). L-impatt finanzjarju preżunt żdied minn EUR 32 miljun fl-2007 għal EUR 61 miljun fl-2008 (madwar 5.4% tal-ammont totali li sar disponibbli). Is-suspetti ta’ frodi jikkorrespondu għal madwar 21.7% tal-ammonti irregolari rrapportati fl-2008, b'impatt finanzjarju stmat ta’ EUR 13-il miljun, jiġifieri madwar 0.94% tat-total tal-baġit annwali. Għandu jiġi kjarifikat għal darb'oħra li dak li hu kkonċernat hawn huma suspetti rapportati ta’ frodi u mhux każi kkonfermati mill-qrati. L-impatt finanzjarju reali jista’ jiġi stabbilit biss wara li jispiċċaw il-proċedimenti Graff 4: Numru ta’ irregolaritajiet irrapportati u impatt finanzjarju stmat — fondi għal qabel l-adeżjoni — 2004-08 [pic] F’Lulju 2008, il-Kummissjoni ħarġet Rapport dwar l-amministrazzjoni tal-fondi tal-UE fil-Bulgarija[15]. Wara allegazzjonijiet ta’ irregolaritajiet, suspetti ta’ frodi u kunflitti ta’ interess possibbli fl-għoti ta’ kuntratti, il-Kummissjoni (OLAF) bdiet investigazzjonijiet fl-amministrazzjoni tal-fondi tal-UE mill-awtoritajiet Bulgari. Il-Kummissjoni ddeċidiet li twaqqaf temporanjament il-fondi ta’ qabel l-adeżjoni u li tiffriża l-ħlasijiet taħt diversi strumenti finanzjarji oħrajn sakemm l-awtoritajiet Bulgari jkunu implimentaw kif xieraq l-azzjoni korrettiva meħtieġa biex tiżgura amministrazzjoni finanzjarja tajba. Il-Kummissjoni pprovdiet gwida konkreta dwar kif għandhom jittejbu l-istrutturi u l-proċeduri ta’ implimentazzjoni għall-aġenziji li jamministraw il-fondi tal-UE fil-Bulgarija, u l-OLAF stabbilixxa kooperazzjoni mill-qrib mas-servizzi tal-prosekuzzjoni Bulgari. F'Lulju 2008, wara missjonijiet ta’ verifika fir-Rumanija taħt il-programm SAPARD, li kixfu defiċjenzi sinifikanti fis-sistema ta’ tmexxija u ta’ kontroll, il-Kummissjoni ddeċidiet li tinterrompi rimborsi tan-nefqa ta’ SAPARD. Il-Kummissjoni se tikkunsidra li tħallas lura n-nefqa kkonċernata biss meta tikkonkludi, skont il-qawwa tar-rapporti mill-awtoritajiet nazzjonali kompetenti u li jkunu kkonfermati minn korpi indipendenti ta’ verifika, li l-pjan ta’ azzjoni korrettiva formulat mill-awtoritajiet Rumeni jkun ġie implimentat kif xieraq. Statistiki dwar in-nefqa li hi amministrata direttament mill-Kummissjoni L-analiżi ta’ din is-sena dwar irregolaritajiet f’dan il-qasam ġiet ibbażata fuq dejta miżmuma fis-sistema ta’ kontabbiltà ABAC tal-Kummissjoni, li tkopri informazzjoni aktar dettaljata dwar l-irkupri. Madankollu, hekk kif il-funzjoni relevanti ġiet miżjuda biss fl-2008, kien meħtieġ li jiġi limitat l-ambitu tal-analiżi għall-2008 dwar in-nefqa amministrata mill-Kummissjoni dwar bażi diretta ċentralizzata (ara l-punt 7.1. tad-dokument ta’ ħidma Evalwazzjoni statistika ta’ irregolaritajiet ). Id-dejta ppreżentata għandha b’hekk tiġi ttrattata bi prekawzjoni estrema u mhux bħala xi prova empirika tal-livell tal-frodi u tal-irregolarità. In-numru ta’ ordnijiet ta’ rkupru relatati ma’ każi ta’ irregolaritajiet u suspetti ta’ frodi f’dan il-qasam kien ta’ 932, b’impatt finanzjarju preżunt ta’ EUR 34.7 miljun, li minnhom EUR 3.2 miljun jikkorrispondu għal 19-il każ irrapportat ta’ suspetti ta’ frodi. L-irregolaritajiet fis-settur tal-azzjoni esterna ammontaw għal EUR 6.8 miljun u dawk fil-qasam tal-politika interna ammontaw għal EUR 27.9 miljun. L-impatt finanzjarju stmat ta’ każi ta’ frodi possibbli jammonta għal 0.03 % tal-valur annwali totali tal-impenji li huma amministrati direttament mill-Kummissjoni. Statistiki dwar l-attivitajiet tal-OLAF Ladabra tkun saret evalwazzjoni preliminari tal-informazzjoni rċevuta, hu f’idejn l-OLAF biex jiftaħ wieħed minn erba’ tipi ta’ każi: investigazzjoni interna, investigazzjoni esterna, każ ta’ koordinazzjoni jew każ ta’ assistenza legali. In-numru ta’ każi miftuħa kull sena huwa stabbli (204 fl-2008, kontra 210 fl-2007 u 195 fl-2006). Mill-2004 'l hawn, in-numru ta’ investigazzjonijiet miftuħin mill-OLAF fuq inizjattiva proprja (investigazzjonijiet interni u esterni) laħaq u wara qabeż in-numru ta’ każi miftuħin mill-OLAF biex jiġu offruti assistenza u koordinazzjoni lill-awtoritajiet nazzjonali (każi ta’ koordinazzjoni u ta’ assistenza legali). Mill-2005 'l hawn, l-investigazzjonijiet li saru b’inizjattiva proprja tal-OLAF jirrappreżentaw madwar 75 % tal-każi kollha miftuħin. In-numru ta’ każi attivi żdied (425 fl-aħħar tal-2008, kontra 408 fl-aħħar tal-2007), u dan minħabba l-isforzi tal-OLAF biex jittrattaw max-xogħol pendenti tal-eqdem każi. Tabella 2: Każi li kienu għadhom għaddejjin fil-31 ta’ Diċembru 2008 għal kull settur, u l-impatt finanzjarju tagħhom Settur | Każi fl-investigazzjoni attiva 31 ta’ Diċembru 2008 | Impatt finanzjarju mill-investigazzjoni (EUR miljun) | Agrikoltura | 68 | 125 | Sigaretti | 18 | 5 | Dwana | 47 | 852 | Nefqa diretta | 40 | 54 | Istituzzjonijiet u korpi tal-UE | 107 | 27 | Għajnuna Esterna | 102 | 129 | Fondi strutturali | 43 | 171 | Total | 425 | 1361.7 | Għal aktar dettalji u għal paragun mas-snin ta’ qabel, ara r-rapport tal-OLAF[16]. MIżURI LEġIżLATTIVI PRINċIPALI MEħUDIN MILL-UNJONI EWROPEA FL-2008 BIEX TħARES L-INTERESSI FINANZJARJI TAGħHA Żviluppi leġiżlattivi komuni Fl-2008, kien hemm żviluppi sinifikanti kemm fil-qafas istituzzjonali, hekk kif id-dibattitu dwar ir-riforma tal-Uffiċċju Ewropew ta’ Kontra l-Frodi ħa spinta ġdida, kif ukoll fil-kooperazzjoni internazzjonali mill-Komunità ma’ pajjiżi terzi u ma' organizzazzjonijiet internazzjonali fil-ġlieda kontra l-frodi u l-korruzzjoni. Ittieħdu wkoll miżuri leġiżlattivi importanti biex jiġi żgurat ħarsien aħjar tal-euro. Żviluppi istituzzjonali — ir-riforma tal-Uffiċċju Ewropew ta’ Kontra l-Frodi (OLAF) L-OLAF ġie maħluq fl-1999 biex iħares l-interessi finanzjarji tal-Komunitajiet Ewropej u r-reputazzjoni tal-istituzzjonijiet Ewropej, Fl-2008, il-proposta tal-2006 tal-Kummissjoni[17] biex jiġi emedat ir-Regolament (KE) Nru 1073/1999 tal-Parlament Ewropew u tal-Kunsill tal-25 ta' Mejju 1999 dwar investigazzjonijiet immexxijin mill-Uffiċċju Ewropew ta' Kontra l-Frodi (OLAF) ġiet diskussa b’mod attiv fil-Parlament Ewropew. L-inizjattiva legali għal governanza aħjar u effikaċja mtejba tal-attivitajiet tal-OLAF għaddiet mill-ewwel qari tal-Parlament Ewropew f’Novembru 2008, b’numru ta’ emendi. L-emendi parlamentari[18] li qed jibnu fuq il-proposta tal-Kummissjoni u li qed ifittxu qafas legali mtejjeb għall-Uffiċċju u għall-investigazzjonijiet u s-segwitu tagħhom (inkluża l-kooperazzjoni mal-awtoritajiet kompetenti tal-Istati Membri), u ħarsien aħjar tad-drittijiet fondamentali tal-persuni relatati mal-investigazzjonijiet irċevew is-sostenn totali tal-Kummissjoni, b’ċerti restrizzjonijiet minħabba l-limiti istituzzjonali u legali tal-istruttura attwali tal-OLAF. Il-ħarsien aħjar tad-drittijiet fondamentali jinkludi l-possibbiltà għal persuna relatata ma’ investigazzjoni biex tagħmel ilment lil Konsulent ta’ Reviżjoni indipendenti dwar il-ksur allegat tad-drittijiet proċedurali tal-persuna. Id-dibattitu dwar ir-riforma ser ikompli fl-2009. Qed jiġu kkunsidrati wkoll simplifikazzjoni u konsolidazzjoni addizzjonali tal-leġiżlazzjoni ta' kontra l-frodi kollha kemm hi. Id-dimensjoni internazzjonali tal-ħarsien tal-interessi finanzjarji Komunitarji — il-kooperazzjoni ma’ pajjiżi terzi u organizzazzjonijiet internazzjonali Il-Komunità tipproponi kooperazzjoni ma’ pajjiżi terzi u organizzazzjonijiet internazzjonali u arranġamenti amministrattivi, biex tħares l-interessi finanzjarja tagħha u biex tikkumbatti l-frodi u l-attivitajiet illegali oħrajn kollha. Ftehimiet bilaterali għal kontra l-frodi F’Diċembru 2008, il-Kummissjoni ressqet proposta[19] għal deċiżjoni tal-Kunsill dwar l-iffirmar, f’isem il-Komunità, ta’ ftehim ta’ kooperazzjoni bejn il-Komunità Ewropea u l-Istati Membri tagħha u l-Prinċipat tal-Liechtenstein biex jikkumbattu l-frodi u kull attività illegali oħra li hi ta’ detriment għall-interessi finanzjarji tagħhom. Il-Kummissjoni mexxiet negozjati b'riżultat ta’ mandat mogħti fl-2006. Il-proposta tkopri wkoll l-evażjoni ta’ tassazzjoni diretta, li mhix offiża kriminali fil-Liechtenstein. Il-partijiet li ħadu sehem fil-ftehim għandhom ikunu obbligati li jfornu assistenza lil xulxin f’każi ta’ kondotta frodulenti li tmur kontra l-leġiżlazzjoni dwar it-taxxi diretti, li tinkludi s-sottomissjoni mhux kompluta tat-taxxa dovuta. Fid-dawl tal-konklużjonijiet tal-Kunsill Ewropew tal-10 ta’ Frar 2009 u tad-Dikjarazzjoni tas-Samit tal-G8 ta’ April 2009[20],in-negozjati għall-ftehim saru b’konformità mal-aħħar żviluppi dwar il-ħarsien tal-finanzi pubbliċi, is-segretezza bankarja u l-kooperazzjoni dwar it-taxxa. Qabel ma saru n-negozjati tal-ftehim mal-Liechtenstein kien sar ftehim ta’ kooperazzjoni kontra l-frodi bejn il-Komunità Ewropea u l-Konfederazzjoni Żvizzera[21]. Dan jinkludi dispożizzjonijiet relatati ma' assistenza amministrattiva u ma’ assistenza legali reċiproka fi kwistjonijiet kriminali għall-ħarsien tal-interessi finanzjarji; ikopri t-taxxa indiretta (VAT u taxxi tas-sisa) u offiżi doganali, korruzzjoni u ħasil tal-flus. Il-ftehim, waqt li qed jistenna r-ratifika mill-Istati Membri kollha, jista’ jiġi applikat b’mod proviżorju pemezz ta’ dikjarazzjoni mill-partijiet kontrajenti (parti kontrajenti tista’ tapplika f’kull ħin ma’ kull parti kontrajenti oħra li tkun għamlet l-istess dikjarazzjoni). F’Diċembru 2008, numru ta’ Stati Membri[22] u l-Iżvizzera għamlu dikjarazzjoni bħal din u l-ftehim ser ikun applikabbli bejniethom mit-8 ta’ April 2009. Ftehimiet multilaterali għal kontra l-korruzzjoni Il-Komunità Ewropea rratifikat il-Konvenzjoni tan-Nazzjonijiet Uniti kontra l-Korruzzjoni (UNCAC)[23]. Fi ħdan dan il-qasam ta’ kompetenza, il-Komunità Ewropea hi b’hekk stat parti sħiħ tal-Konvenzjoni u hi l-unika organizzazzjoni reġjonali għall-integrazzjoni ekonomika li għandha dan l-istejtus. L-UNCAC tindirizza l-miżuri ta’ prevenzjoni primarji fis-setturi pubbliċi u privati, bħall-istabbiliment ta’ korpi għal kontra il-korruzzjoni, u trasparenza u responsabbiltà fi kwistjonijiet ta’ finanzjament pubbliku. Il-kooperazzjoni internazzjonali hi aspett importanti ieħor. Il-partijiet huma rikjesti wkoll li jieħdu miżuri li se jsostnu l-lokalizzazzjoni, l-iffriżar, il-qbid u l-konfiska tal-qligħ mill-korruzzjoni. Il-ġbir effettiv tal-assi hu prinċipju fondamentali tal-Konvenzjoni u jibgħat messaġġ lill-uffiċjali korrotti li mhu ser ikun hemm l-ebda post fejn jaħbu l-assi illeċiti tagħhom. Atti mhux leġiżlattivi Arranġamenti amministrattivi Fil-qasam tal-għajnuna esterna l-OLAF kompla, b’kooperazzjoni mill-qrib mas-servizzi tal-Kummissjoni kkonċernati, jinkoraġġixxi l-iskambju ta’ esperjenza operattiva bejn l-investigaturi ta' kontra l-frodi u s-servizzi li jamministraw u li jagħmlu s-superviżjoni tal-fondi tal-għajnuna fl-Afrika. L-amministraturi tal-fond u l-investigaturi qed jistabbilixxu kuntatti mill-qrib u, fejn hu possibbli, qed jiġu konklużi arranġamenti ta’ kooperazzjoni amministrattiva[24] ma’ servizzi ta’ pajjiżi li jirċievu fondi tal-UE bil-fehma li jtejbu l-amministrazzjoni u l-kontroll tal-fondi pubbliċi u jottimizzaw l-effikaċja tal-għajnuna esterna. Proċess ta’ ratifikazzjoni għall-istrumeni tal-Ħarsien tal-Intersessi Finanzjarji (ĦIF) It-tieni Protokoll tal-Konvenzjoni dwar il-Ħarsien tal-Interessi Finanzjarji tal-Komunitajiet Ewropej[25] daħal fis-seħħ fid-19 ta’ Mejju 2009, wara r-ratifikazzjoni tagħha mill-Italja fit-18 ta’ Frar 2009. Il-Konvenzzjoni u l-protokolli tagħha[26] ġew ratifikati mill-Polonja fl-2008. Fi Frar 2008, il-Kummissjoni ppubblikat rapport ieħor[27] dwar l-implimentazzjoni mill-Istati Membri[28] tal-istrumenti legali msemmijin hawn fuq. Is-Slovenja emendat il-Kodiċi Kriminali tagħha billi inkludiet artikolu dwar frodi inkriminanti kontra l-Komunitajiet Ewropej, li preċedentament ma kienx għadu ġie identifikat b’mod speċifiku bħala offiża kriminali fil-liġi Slovena. Ħarsien kontra l-iffalsifikar tal-euro F’Diċembru 2008 l-Kunsill tal-Unjoni Ewropea adotta erba’ proposti[29] tal-Kummissjoni biex jissaħħaħ il-ħarsien kontra l-iffalsifikar tal-euro. Il-leġiżlazzjoni l-ġdida tintroduċi l-obbligu lill-istituzzjonijiet finanzjarji biex jiżguraw li karti u muniti jiġu spezzjonati għall-awtentiċità qabel ma jitpoġġew lura fiċ-ċirkolazzjoni. Fl-istess ħin, biex jiġi minimizzat ir-riskju ta’ konfużjoni bejn medalji/tokens u muniti ġenwini tal-euro, saret kjarifika addizzjonali dwar liema disinji ma jistgħux jiġu riprodotti fuq medalji u tokens. Fuq livell operattiv, il-Kummissjoni kompliet, b'kooperazzjoni mal-Istati Membri, mal-Bank Ċentrali Ewropew u mal-Europol, tamministra l-programm Pericles għal taħriġ u assistenza teknika għal kontra l-iffalsifikar. Tnedew ħdax-il azzjoni taħt il-baġit tal-2008, u ġew impenjati aktar minn 90 % mill-baġit ta’ EUR 1 miljun għall-2008. Bosta mill-proġetti sussidjati kienu relatati ma’ attivitajiet ta’ taħriġ u skambju tal-persunal, li jinvolvu parteċipanti mill-biċċa l-kbira tal-Istati Membri u minn għadd ta' pajjiżi terzi. L-għan kien li jinħoloq għarfien dwar l-iffalsifikar tal-karti tal-flus u tal-muniti, li jiġi provdut taħriġ tekniku lill-partiċipanti u li jaqsmu bejniethom l-aħjar prattiki. In-numru totali ta’ muniti euro ffalsifikati li tneħħew miċ-ċirkolazzjoni fl-2008 kien ta’ 195 900, kontra l-211 100 is-sena ta’ qabel (-7 %). Dan is-suċċess hu r-riżultat ta’ sforzi konġunti mill-Kummissjoni Ewropea u l-awtoritajiet tal-Istati Membri biex ineħħu miċ-ċirkolazzjoni l-muniti ffalsifikati u jenfasizza l-bżonn għall-Istati Membri kollha biex japplikaw metodi xierqa biex jilħqu dan il-għan. Progress fil-qasam doganali Assistenza reċiproka taħt l-ewwel pilastru Sar progress sinifikanti fis-settur tal-assistenza reċiproka bl-adozzjoni tar-Regolament (KE) 766/2008[30] fid-9 ta’ Lulju 2008. Din il-leġiżlazzjoni temenda r-Regolament tal-Kunsill (KE) 515/97[31] dwar l-assistenza reċiproka fi kwistjonijiet doganali u agrikoli. Id-dispożizzjonijiet il-ġodda jestendu l-iskambju ta’ informazzjoni dwar suspetti ta’ frodi għall-komunikazzjoni sistematika ta’ informazzjoni kummerċjali li hi definita minn qabel u li tistabbilixxi Dejtabejż ta' Identifikazzjoni tar-Reġistri Doganali (FIDE), li tkopri l-fajls tal-investigazzjoni u li tgħin lill-Istati Membri biex jikkoordinaw aħjar il-kontrolli tagħhom, isibu movimenti suspettużi ta’ oġġetti u mezzi ta’ trasport, u jiġbru informazzjoni f’"Direttorju Ewropew tad-Dejta”. Id-dejtabejż kienet operattiva fl-intier tagħha fil-15 ta’ Settembru 2008. Il-Kodiċi Doganali Modernizzat (KDM)[32] daħal fis-seħħ f’Ġunju 2008, u introduċa riforma sħiħa tar-regoli u proċeduri doganali Komunitarji, u għamilhom eħfef u elettroniċi. Il-KDM ser isir operattiv ladarba d-dispożizzjonijiet tiegħu ta’ implimentazzjoni jkunu lesti u applikabbli, u mhux aktar tard minn Ġunju 2013. Sforzi biex jiġu miġġielda l-kuntrabandu u l-iffalsifikar tas-sigaretti Il-kummerċ illeċitu fil-kuntrabandu u l-iffalsifikar tas-sigaretti, kull sena jikkawża telf sinifikanti fil-baġits tal-UE u dak nazzjonali. Biex tipprevjeni u biex tnaqqas il-konsegwenzi, fl-2008 l-Kummissjoni, li preċedentement ikkonkludiet żewġ ftehimiet ma’ entitajiet li jimmanifatturaw it-tabakk, Philip Morris International u Japan Tobacco International[33], ħadet parti attiva f’żewġ sessjonijiet tal-Korp Intergovernattiv tan-Negozjar (KNI) biex tinnegozja abbozz ta’ Protokoll tal-Konvenzjoni ta’ Qafas tal-WHO dwar il-Kontroll tat-Tabakk, li jittratta l-isforzi biex jiġi miġġieled il-kummerċ illeċitu tal-prodotti tat-tabakk. Qed isiru negozjati bil-ħsieb li jkun hemm ftehim dwar standard li joħloq obbligi universali dwar il-monitoraġġ u l-lokalizzazzjoni, u t-tfassil ta’ qafas speċifiku għall-kooperazzjoni bejn l-awtoritajiet doganali u legali. MIżURI AMMINISTRATTIVI EWLENIN MEħUDIN MILL-KUMMISSJONI FIL-QASAM TAT-TRASPARENZA U TAL-PREVENZJONI TAL-FRODI Miżuri ta' trasparenza Bħala parti mill-Inizjattiva Ewropea favur it-Trasparenza[34], il-Kummissjoni kisbet is-sostenn tal-Kunsill u tal-Parlament Ewropew favur l-iżvelar sħiħ tal-benefiċjarji tal-fond tal-UE. L-akbar parti tal-fondi tal-UE (madwar 80 %) huma amministrati mill-amministraturi nazzjonali, u b’hekk ir-responsibbiltà li jiġu ppubblikati l-ismijiet tal-benefiċjarji taqa' fuqhom. dan l-obbligu jkopri l-Politika Agrikola Komuni, l-Azzjonijiet Strutturali, inklużi l-Fond ta' Koeżjoni u l-Fond Ewropew għar-Refuġjati. Il-Kummissjoni Ewropea tamministra wkoll kuntratti ta’ għotjiet u ta’ akkwist, li jammontaw għal madwar 20 % tal-baġit tal-UE f’oqsma bħall-politika għar-riċerka, l-edukazzjoni u t-taħriġ, in-netwerks għat-trasport u l-enerġija. Taħt l-Artikolu 30.3 tar-Regolament Finanzjarju rivedut tal-2006[35], hi fl-obbligu li tippubblika l-ismijiet tal-benefiċjarji. Biex tikkonforma ma’ dan ir-rekwiżit legali l-Kummissjoni, fl-2008, stabbiliet is-Sistema ta’ Trasparenza Finanzjarja ġdida biex tiffaċilità l-aċċess għal informazzjoni konsolidata li s’issa ġiet ippubblikata fil-paġni tas-sit elettroniku ta’ kull dipartiment tal-Kummissjoni. Il-verżjoni attwali tkopri bejn wieħed u ieħor EUR 10 biljun ta’ għajnuna, u s-sistema se tkun estiża biex tkopri n-nefqa amministrattiva proprja tal-Kummissjoni. Mekkaniżmu ta’ tfittix speċifiku jagħi aċċess għad-dejta dwar il-benefiċjarji ta’ għajnuna esterna. Ir-Regolament tal-Kummissjoni Nru 1302/2008[36] dwar id-dejtabejż ċentrali tal-esklużjoni ġie adottat fis-17 ta’ Diċembru 2008. Dan jistabbilixxi d-dejtabejż ċentrali (‘id-dejtabejż dwar l-esklużjonijiet’) skont l-Artikolu 95 tar-Regolament Finanzjarju, li jinkludi d-dettalji tal-kandidati u ta’ min jitfa’ l-offerti li jinsabu f’sitwazzjoni ta’ esklużjoni deskritta fl-Artikoli 93 u 94 tar-Regolament Finanzjarju (pereżempju, falliment jew ħati ta' nuqqas gravi ta' kondotta professjonali). L-informazzjoni hi disponibbli għall-entitajiet kollha li jamministraw il-fondi tal-UE. Id-Deċiżjoni riveduta tal-Kummissjoni Nru 2008/969/EC, Euratom[37] dwar is-Sistema ta’ Twissijiet Bikrin (STB) għall-użu mill-uffiċjali awtorizzanti tal-Kummissjoni u tal-aġenziji eżekuttivi ġiet adottata fis-16 ta’ Diċembru 2008. Din tistabbilixxi l-STB għall-baġit ġenerali tal-Unjoni Ewropea u għal kull fond ieħor amministrat mill-Komunitajiet. L-STB hi strument intern ta’ informazzjoni li jgħin lill-Kummissjoni biex tidentifika l-entitajiet legali li jkunu jippreżentaw riskji finanzjarji jew riskji oħrajn, u b’hekk tippermetti lill-Kummissjoni li tieħu kwalunkwe miżura ta’ prekawzjoni meħtieġa. Sforzi addizzjonali biex jissaħħu s-sistemi ta’ amministrazzjoni u ta’ kontroll, u biex isir progress lejn Dikjarazzjoni ta’ Assigurazzjoni (DAS) pożittiva Il-Pjan ta’ Azzjoni tal-Kummissjoni lejn Qafas ta’ Kontroll Intern Integrat[38] ġie adottat f’Jannar 2006 b’konformità mal-għan strateġiku tal-Kummissjoni Barroso biex tikseb Dikjarazzjoni ta’ Assigurazzjoni (DAS) mill-Qorti Ewropea tal-Awdituri. Dan jirrifletti r-rakkomandazzjonijiet li saru mill-Qorti tal-Awdituri dwar l-Opinjoni tagħha Nru 2/2004[39] u pprovda għal 16-il azzjoni konkreta. Il-Pjan ta’ Azzjoni ġie implimentat fl-intier tiegħu, u l-impatt tiegħu fil-qasam qed jibda jimmaterjalizza ruħu. Bħala parti mill-Pjan ta’ Azzjoni, f’Diċembru 2008, il-Kummissjoni ressqet Komunikazzjoni dwar ir-riskju tollerabbli ta’ żball[40]. Filwaqt li se tibqa’ l-politika ta’ tolleranza zero għall-frodi, l-adozzjoni ta' approċċ ta' riskju tollerabbli tkun tfisser li jiġu ddefiniti l-livelli sal-punt li fih ikun raġonevoli li wieħed jippretendi li l-Kummissjoni u sħabha li jimplimentaw, fosthom l-Istati Membri, ikollhom inaqqsu l-iżbalji filwaqt li jużaw ir-riżorsi ta' kontroll b'mod effettiv. Din hi deċiżjoni li jeħtieġ li tittieħed mill-awtorità leġiżlattiva, u l-Komunikazzjoni tfittex li tniedi mill-ġdid id-diskussjoni mal-Parlament Ewropew u l-Kunsill dwar din il-kwistjoni. Il-Kummissjoni tiddefinixxi l-kunċett ta’ riskju tollerabbli u tipprovdi eżempji illustrattivi f’żewġ oqsma importanti fejn issir in-nefqa – il-FEŻR u l-FAEŻR – u tagħmel l-ewwel stima tar-riskju tollerabbli għal dawn l-oqsma tal-infiq. Attwalment, il-Qorti tal-Awdituri tuża livell ta’ materjalità ta’ 2 % applikat għall-valutazzjoni tal-legalità u tar-regolarità tat-tranżazzjonijiet enfasizzati. L-analiżi tal-Kummissjoni tissuġġerixxi li l-livell ta’ materjalità ta’ 2% li qed jintuża attwalment mill-Qorti tal-Awdituri għad-DAS annwali jista’ ma jkunx miżura xierqa għal strateġija ta’ kontroll li hi ekonomikament effiċjenti għal xi politiki. Dan ifisser li r-riskju tollerabbli ta’ żball għandu bżonn li jiġi analizzat u deċiż b’mod separat għal kull qasam politiku. Ir-rapport tal-Qorti tal-Awdituri għall-2006 u għall-2007 wera li r-rata ta’ żball għall-azzjonijiet strutturali għadha għolja. Il-Kummissjoni, wara li segwiet primarjament ir-rakkomandazzjonijiet tal-Qorti tal-Awdituri li hemm fir-rapport Annwali tal-Qorti għall-2006 u l-Opinjoni tal-Qorti Nru 6/2007[41], li enfasizzaw d-djgħufijiet fl-amministrazzjoni maqsuma tal-Fondi Strutturali fl-Istati Membri, fid-19 ta’ Frar 2008 nediet Pjan ta’ Azzjoni[42] biex issaħħaħ ir-rwol ta’ superviżjoni tal-Kummissjoni fl-amministrazzjoni maqsuma tal-azzjonijiet strutturali u b’hekk tindirzza l-livell għoli ta’ żbalji fir-rimborżi għall-azzjonijiet strutturali u għad-dgħufijiet fis-sistemi ta’ amministrazzjoni u ta’ kontroll tal-Istati Membri. L-iffokar tal-Kummissjoni hu fuq it-titjib tal-effikaċja tal-kontrolli li jidħlu għalihom l-Istati Membri u tal-verifiki tal-Kummissjoni, biex tiżgura li sakemm jingħalqu l-programmi u l-proġetti 2000-2006, ir-riskju ta’ żball reżidwali jkun żgħir kemm jista’ jkun. Għall-2007-2013, l-azzjonijiet preventivi se jiżguraw li s-sistemi tal-Istati Membri jiffunzjonaw b’mod effikaċi mill-bidu tal-implimentazzjoni tal-programm, jew dan ma jirnexxix, li kwalunkwe defiċjenzi jinstabu kmieni kemm jista' jkun. Fi Frar 2009, il-Kummissjoni ressqet lill-Parlament Ewropew, lill-Kunsill u lill-Qorti Ewropea tal-Awdituri rapport[43] dwar il-Pjan ta’ Azzjoni għall-2008. Rigward in-nefqa diretta tal-Kummissjoni, is-Servizz Intern tal-Kummissjoni dwar il-Verifika (SIV) wettaq verifiki fil-qasam tal-akkwist, inklużi s-servizzi tal-IT u tal-iskemi ta’ għotja. Ir-rapporti tas-SIV innotaw ċerti titjibiet fis-sistemi tal-Kummissjoni għall-kontroll intern. Id-dettalji huma disponibbli fir-rapport annwali tal-awtorità ta’ kwittanza dwar il-verifiki interni li twettqu fl-2008. Strateġija konġunta għall-prevenżjoni tal-frodi taħt il-miżuri strutturali Il-Kummissjoni stabbiliet strateġija konġunta għall-prevenzjoni tal-frodi (SKPF) għall-FEŻR, il-FES u l-Fond ta’ Koeżjoni, wara rakkomandazzjoni ta’ verifika mis-SIV. Id-dokument jistabbilixxi azzjonijiet dwar il-prevenzjoni tal-frodi biex jinkisbu l-għanijiet, fil-qasam tal-valutazzjoni tar-riskju, u kif ukoll tal-għarfien dwar il-frodi. Il-Kummissjoni diġà implimentat uħud minn dawn l-azzjonijiet, inkluż seminar fi Brussell għall-awtoritajiet amministrattivi u l-awtoritajiet li jħallsu, kif ukoll laqgħa tal-Homologues Group (awdituri nazzjonali u tal-komunità) f’Cardiff f’Ottubru 2008. Il-programm Erkole II L-għan tal-programm Erkole II hu l-promozzjoni tal-attivitajiet għall-ħarsien tal-interessi finanzjarji Komunitarji. Għall-eżerċizzju 2007-2013, il-baġit tiegħu żdied b’EUR 6 miljun fis-sena biex jiġi ffinanzjat l-akkwist ta’ tagħmir u attivitajiet ta’ taħriġ għall-ġlieda kontra l-kutrabandu tas-sigaretti. Din iż-żieda hi wkoll ir-riżultat ta’ flejjes żejda[44] li saru disponibbli taħt il-ftehimiet mal-produtturi tat-tabakk PMI u JTI (ara 2.2.2) għal kontra l-kutrabandu. Fl-2008, ġew sostnuti 10 azzjonijiet ta’ riċerka fil-qasam legali, 9 proġetti ta’ taħriġ u 25 proġett għall-assistenza teknika, u l-baġit allokat ta’ EUR 13.8 miljun ġie impenjat kollu kemm hu. KOOPERAZZJONI MAL-ISTATI MEMBRI FIL-ġLIEDA KONTRA L-FRODI U L-IRREGOLARITAJIET Dan il-kapitolu – li hu bbażat fuq it-tweġibiet tal-Istati Membri għal kwestjonarju[45] – jagħti ħarsa ġenerali lejn l-iżviluppi leġiżlattivi u istituzzjonali fl-Istati Membri fl-2008 u lejn l-istrutturi nazzjonali għal kontra l-frodi nnominati għall-kooperazzjoni mal-OLAF rigward l-ispezzjonijiet fuq il-post. Dan jittratta wkoll ċerti aspetti dwar l-irrapportar ta’ irregolaritajiet mill-Istati Membri. L-inizjattivi istituzzjonali u leġiżlattivi li ttieħdu minn ċerti Stati Membri fl-2008 biex jitħarsu l-interessi finanzjarji tal-UE Il-Belġju stabbilixxa korp, organizzat fuq linji kolleġġjali, għall-ġlieda kontra l-frodi, inkluż il-frodi tat-taxxa. Ir-Renju Unit stabbilixxa n-National Fraud Strategic Authority (NFSA), korp mhux statutarju li l-prijoritajiet prinċipali tiegħu jinkludu deterrenza aktar b’saħħitha għall-frodisti permezz ta’ infurzar iebes tal-liġi u rispons regolatorju bejn aġenziji differenti, u l-bini ta' fiduċja pubblika akbar fir-rispons kontra l-frodi. Diversi Stati Membri[46] adottaw jew emendaw il-leġiżlazzjoni nazzjonali tagħhom li tirrigwardja l-amministrazzjoni tal-fondi tal-UE u tal-proċeduri tal-akkwist pubbliku, biex jipprovdu aktar trasparenza fil-proċeduri amministrattivi u kontroll finanzjarju aħjar. Għall-2008 l-Iżvezja, għall-ewwel darba, se tipprovdi ċertifikazzjoni nazzjonali dwar l-amministrazzjoni tal-fondi tal-UE, u b'hekk tiżgura li l-qafas tal-kontroll intern qiegħed f'postu u tiżgura kontroll intern sodisfaċenti tal-fondi tal-UE li huma amministrati bi sħab mal-Kummissjoni. Malta adottat Strateġija Nazzjonali għal Kontra l-Frodi u l-Korruzzjoni, li timmira biex toħloq qafas normattiv, istituzzjonali u operattiv. Ir-Repubblika Ċeka adottat Strateġija Nazzjonali għall-ħarsien tal-Interessi Finanzjarji tal-UE u Pjan ta' Azzjoni li jakkumpanjaha. Xi Stati Membri[47] adottaw leġiżlazzjoni u regoli biex jikkumbattu l-frodi tal-VAT u biex itejbu l-koordinazzjoni ta’ operati mill-awtoritajiet nazzjonali relevanti f’dan il-qasam. Il-Greċja adottat liġi dwar il-prevenzjoni u t-trażżin tal-ħasil tal-flus u tal-iffinanzjar lit-terroristi, kif ukoll dispożizzjonijiet oħra. Bl-istess mod, Ċipru ssostitwixxa l-liġijiet preċedenti kollha tiegħu mill-1996-2004 permezz tal-Att għall-Ġlieda Kontra l-Ħasil tal-Flus, li ġie adottat dan l-aħħar. Fil-qasam tal-irregolaritajiet u l-irkupru, għadd żgħir ta’ Stati Membri[48] adottaw miżuri ġodda biex jidentifikaw u jinnotifikaw l-irregolaritajiet, u jsaħħu l-proċeduri u l-mekkaniżmi għall-irkupru ta’ pagamenti żejda. Il-Latvija emendat il-Liġi Kriminali dwar l-istabbiliment tar-responsabbiltà għat-tixrid b’mod maħsub ta’ dejta jew informazzjoni falza dwar l-istat tas-sistema finanzjarja Latvijana. L-Istati Membri rrapportaw diversi żviluppi leġiżlattivi u amministrattivi oħrajn[49] li ttieħdu matul l-2008. Dawn ġew adottati fuq l-inizjattiva proprja tal-Istati Membri u mhux biex sempliċement jittrasponu l-leġiżlazzjoni Komunitarja. Awtoritajiet nazzjonali nnominati biex jikkooperaw mal-OLAF fil-ġlieda kontra l-frodi L-Artikolu 4 tar-Regolament tal-KE Nru 2185/96[50] jirrikjedi lil OLAF biex jipprepara u jwettaq spezzjonijiet fuq il-post b’kooperazzjoni mill-qrib mal-awtoritajiet kompetenti tal-Istat Membru kkonċernat. B’hekk, hi essenzjali l-identifikazzjoni minn qabel tal-awtoritajiet nazzjonali kompetenti. Għall-Politika Agrikola Komuni u għall-Fondi Strutturali, fejn hemm fis-seħħ arranġamenti ta’ amministrazzjoni maqsuma (bejn il-Kummissjoni u l-Istati Membri), il-fatt li kien hemm awtoritajiet kompetenti innominati b’mod ċar għamilha eħfef biex jitwettqu spezzjonijiet fuq il-post. Madankollu, għan-nefqa diretta, in-nuqqas ta’ ċarezza tan-nominazzjoni tal-awtoritajiet kompetenti u tal-linji ta’ demarkazzjoni tal-Istati Membri jagħtu lok għal diffikultajiet fl-applikazzjoni tar-Regolament Nru 2185/96. Fir-Riżoluzzjoni tiegħu tad-19 ta’ Frar 2008 dwar il-ħarsien tal-interessi finanzjarji Komunitarji[51], il-Parlament Ewropew talab ukoll għal aktar informazzjoni dwar l-awtoritajiet kompetenti nazzjonali. L-informazzjoni li tirriżulta ser isservi wkoll biex ittejjeb l-implimentazzjoni tar-Regolament 2185/96 u biex jiġu identifikati lakuni leġiżlattivi bil-ħsieb ta’ konsolidazzjoni possibbli tal-leġiżlazzjoni għal kontra l-frodi[52]. Awtorità Ċentrali koordinattiva Bosta mill-Istati Membri[53] rrapportaw li għandhom awtorità ċentrali koordinattiva responsabbli biex tipprovdi sostenn operattiv lill-OLAF, u li l-OLAF jista’ jikkuntattjaha meta jagħmel verifiki fuq il-post. F’xi Stati Membri[54], l-awtorità ċentrali koordinattiva hi l-AFCOS (Servizz Ikkoordinat għal Kontra l-Frodi), filwaqt li f’oħrajn[55] ġiet innominata awtorità nazzjonali oħra. Xi Stati Membri[56] indikaw li tista’ tiġi kkuntattjata awtorità koordinattiva oħra jew awtoritajiet koordinattivi oħrajn, skont it-tip ta’ riżorsi finanzjarji (e.g. fondi, dazji jew taxxa). Barra minn hekk, l-Istati Membri[57] indikaw li l-poteri u d-dmirijiet ta’ dawn l-awtoritajiet koordinattivi fil-parti l-kbira jinvolvu l-komunikazzjoni ta’ irregolaritajiet lill-Kummissjoni u jagħmlu mod li l-OLAF jiġi f’kuntatt mal-awtorità investigattiva nazzjonali kompetenti. F’xi wħud mill-Istati Membri[58], l-awtorità nnominata għandha bosta poteri investigattivi (pereżempju intervistar ta’ operaturi ekonomiċi, aċċess għal dokumenti u uffiċini, tfittxija u konfiska, aċċess għal informazzjoni dwar investigazzjonijiet kriminali jew amministrattivi li qed isiru attwalment, lokalizzazzjoni ta’ persuni, telefowns u posta) li jistgħu jintużaw biex isostnu l-investigazzjonijiet tal-OLAF u spezzjonijiet fuq il-post. Fl-aħħar nett, l-Olanda, il-Portugall u s-Slovenja indikaw li l-awtorità nnominata topera fuq il-bażi ta’ programmar annwali. L-Italja, l-Olanda, il-Portugall u r-Renju Unit iddikjaraw li l-awtorità hi obbligata tfassal rapport dwar l-għanijiet tal-attivitajiet tagħha ta’ monitoraġġ. Awtoritajiet nazzjonali b’responsabbiltajiet estiżi fil-qasam tan-nefqa diretta Hu importanti wkoll li jiġi kjarifikat jekk l-Istati Membri għandhomx awtorità waħda fil-qasam tan-nefqa diretta, li l-OLAF ikun jista’ jikkuntattjaha għal spezzjonijiet fuq il-post. Diversi Stati Membri[59] (li ma għandhomx l-AFCOS) irrapportaw li għandhom awtorità waħda li tista' tiġi kkuntattjata. Fil-biċċa l-kbira tal-każi, hu aktar l-infurzar tal-liġi milli l-awtorità amministrattiva, b’bażi legali stabbilita. Barra li tirrapporta irregolaritajiet lill-Kummissjoni u tpoġġi lill-OLAF f’kuntatt ma’ awtoritajiet investigattivi kompetenti oħrajn, l-awtorità innominata f’ċerti Stati Membri[60] għandha bosta poteri investigattivi tat-tip imsemmi hawn fuq li jistgħu jintużaw għas-sostenn tal-investigazzjonijiet tal-OLAF u għal spezzjonijiet fuq il-post fil-qasam tan-nefqa diretta. Rapportaġġ ta’ irregolaritajiet Taħt il-leġiżlazzjoni Komunitarja[61] l-Istati Membri huma mitluba jinnotifikaw lill-Kummissjoni dwar frodi suspettużi u kull irregolaritajiet oħrajn li huma s-suġġett ta’ sejba primarja amministrattiva u legali. Dwar in-nefqa, din in-notifika tirrigwardja l-agrikoltura, l-azzjonijiet strutturali u l-fondi ta’ qabel l-adeżjoni, u dwar l-introjtu, is-settur tar-Riżorsi Proprji. L-Istati Membri għandhom jinfurmaw lill-Kummissjoni dwar l-irregolaritajiet kollha li jinvolvu ammont ta' 'l fuq minn EUR 10 000[62]. L-analiżi u l-valutazzjoni statistika tal-Kummissjoni dwar l-irregolaritajiet jiddependu fuq il-preċiżjoni, il-kompletezza, il-kwalità u l-preżentazzjoni fil-ħin tan-notifiki tal-Istati Membri. F’dawn l-oqsma, l-awtoritajiet nazzjonali xorta waħda jvarjaw, għalkemm sar titjib b'riżultat tal-armonizzazzjoni tal-approċċi tagħhom ta’ rapportaġġ. Dan il-Kapitolu janalizza l-prattiki tal-Istati Membri fir-rapportaġġ ta’ irregolaritajiet, billi jħares lejn tliet aspetti: r-rapportaġġ f’waqtu tal-irregolaritajiet, l-istima tal-impatt finanzjarju tagħhom, u l-klassifikazzjoni tal-irregolaritajiet. L-Istati Membri huma mitluba jfornu informazzjoni dwar l-agrikoltura, il-fondi strutturali u l-fondi ta’ qabel l-adeżjoni. Għalhekk, dawn l-oqsma huma indikati fejn hu relevanti fit-test ta’ hawn taħt. Rapportaġġ f’waqtu ta’ irregolaritajiet fis-setturi tal-agrikoltura u tal-azzjonijiet strutturali Skont ir-Rapport tal-2007 dwar il-ħarsien tal-interessi finanzjarji — il-Ġlieda kontra l-frodi, ir-rapportaġġ f’waqtu ilu jitjieb għal dawn l-aħħar snin, għalkemm il-perjodu bejn il-mument meta tinstab l-irregolarità u l-mument meta tiġi rrapportata jibqa’ sinifikanti. Il-leġiżlazzjoni Komunitarja tirrikjedi lill-Istati Membri li jirrapportaw l-irregolaritajiet kollha mhux aktar tard minn xahrejn mit-tmiem tat-trimestru li fih irregolarità kienet soġġetta għal sejba primarja amministrattiva u legali u/jew informazzjoni ġdida dwar irregolarità rrapportata ssir magħrufa. Il-perjodu ta’ bejn is-sejba u r-rapportaġġ ta’ irregolarità ma għandux ikun ta' aktar minn ħames xhur. Fl-2007, fis-settur tal-agrikoltura, 33 % biss tal-irregolaritajiet ġew irrapportati sad-data tal-għeluq, filwaqt li fl-2008 ċ-ċifra kienet ta' 84 %. Fl-2007 l-perjodu medju bejn is-sejba u r-rapportaġġ ta’ irregolarità kien ta’ 1.2 snin. Fl-2008, minħabba l-introduzzjoni ta’ modulu elettroniku ġdid, ma kienx hemm monitoraġġ tal-perjodu bejn is-sejba u r-rapportaġġ. Fl-2007, għall-azzjonijiet strutturali, 75 % tal-irregolaritajiet ġew irrapportati fil-ħin, filwaqt li fl-2008 iċ-ċifra kienet ta’ 86 %. Fl-2007 l-perjodu bejn is-sejba u r-rapportaġġ kien ta’ 0.9 ta' sena u fl-2008 kien ta' 1.1 snin. Kemm għas-settur tal-agrikoltura kif ukoll għal dak tal-Azzjonijiet Strutturali, l-Istati Membri taw numru kbir ta’ raġunijiet għar-rapportaġġ tard. Il-kumplessità tal-proċeduri amministrattivi nazzjonali ġiet imsemmija minn bosta Stati Membri[63], flimkien ma’ rapportaġġ tard ta’ irregolaritajiet minn korpi intermedjarji. Xi drabi r-rapportaġġ jiġi mfixkel mill-istruttura tal-awtorità li tirrapporta/tamministra nnifisha[64], li tkun tinvolvi numru konsiderevoli ta’ livelli amministrattivi. F’ċirkustanzi oħrajn, l-irregolaritajiet mhumiex irrapportati sakemm l-awtorità amministrattiva ma tkunx iċċertifikat li ċ-ċirkustanzi inkwistjoni jkunu jirrappreżentaw irregolarità u li jkunu diġà qed jitwettqu proċeduri ta’ rkupru jew tkun ittieħdet deċiżjoni amministrattiva[65]. Ir-Repubblika Ċeka, l-Ungerija u r-Renju Unit (l-Iskozja) indikaw li l-proċedimenti ta’ appell u ta’ reviżjoni xi drabi jistgħu jikkawżaw dewmien fil-proċedura ta’ rapportaġġ, filwaqt li żewġ Stati Membri oħrajn[66] innotaw li l-interpretazzjonijiet differenti mogħtija mill-awtoritajiet nazzjonali għat-termini ‘irregolarità’ u ‘notifika preliminari’ jistgħu jirriżultaw wkoll f'rapportaġġ tard. Raġunijiet oħra li ngħataw kienu: sostenn mhux adegwat ta’ IT[67] jew taħriġ jew persunal mhux biżżejjed [68]. Dewmien jista’ jirriżulta wkoll jekk ma tintużax is-sistema AFIS[69]. Il-biċċa l-kbira tal-Istati Membri, biex jibdew jirrappurtaw aktar fil-ħin, ħadu miżuri biex jagħmlu l-proċeduri amministrattivi nazzjonali[70]aktar stretti, inkluż bl-adozzjoni ta’ regoli interni jew ta’ linji gwida. Miżuri oħrajn jimmiraw biex itejbu l-fluss tax-xogħol ma' korpi intermedjarji[71] (noti ta’ tfakkir, laqgħat ad-hoc, skambju ta’ informazzjoni bejn korpi differenti, u kuntatt dirett mal-entitajiet li jdumu biex jinnotifikaw l-irregolaritajiet). Bosta Stati Membri jorganizzaw taħriġ regolari għall-persunal[72]. Fl-2008, ir-Renju Unit (l-Iskozja) lesta reviżjoni indipendenti ta’ tmien xhur tal-proċess tal-appelli. L-Ungerija pproduċiet linji gwida għar-rapportaġġ li huma b’konformità mas-sistema AFIS. L-Italja fasslet dokumenti amministrattvi jew ġudizzjarji inizjali li jistabbilixxu l-obbligu tar-rapportaġġ. Il-Polonja pproduċiet lista ta’ dokumenti li jistgħu jiġu kkunsidrati bħala sejbiet primarji amministrattivi. Stima tal-impatt finanzjarju tal- irregolaritajiet Ir-regolamenti settorjali li jiggvernaw ir-rapportaġġ ta’ irregolaritajiet lill-Kummissjoni jirrikjedu li l-Istati Membri jevalwaw u jirrapportaw ukoll l-impatt finanzjarju tal-irregolaritajiet. F’bosta ċirkustanzi dan ikun diffiċli ħafna minħabba li jeħtieġ li jiġu kkunsidrati bosta fatturi. Dawn jistgħu jinkludi informazzjoni mhux kompluta meta titwettaq l-evalwazzjoni, jew in-nuqqas ta’ sett ta’ kriterji definit minn qabel biex jgħin lil min qed jagħmel l-evalwazzjoni jistabbilixxi l-impatt finanzjarju ta’ irregolarità. kemm għas-settur tal-agrikoltura kif ukoll għal dak tal-Azzjonijiet Strutturali, għadd kbir ta’ Stati Membri[73] adottaw linji gwida biex jevalwaw l-impatt finanzjarju individwali ta' irregolarità. Mill-Istati Membri kollha li rċevew sostenn mill-fondi ta’ qabel l-adeżjoni, sebgħa[74] għandhom linji gwida bħal dawn. Il-kriterju prinċipali użat hu l-ammont irregolari, li għandu jitħallas jew li tħallas bla raġuni, li għandu impatt fuq il-baġit Komunitarju [75]. Kriterju ieħor hu l-eliġibbiltà tan-nefqa dikjarata[76]. Qed jintużaw ukoll kriterji supplimentari li huma relatati mal-irregolarità nnifisha: l-iskala u s-serjetà tal-irregolarità, l-eżistenza ta’ mġiba intenzjonata/apposta, il-kategorija/in-natura tal-irregolarità, l-okkorrenza preċedenti tal-irregolarità. Kriterji oħrajn[77] — speċjalment fis-settur tal-Azzjoni Strutturali — jistgħu jkunu d-dispożizzjoni legali miksura, it-tip ta’ proġett u ta’ nefqa, il-prattika użata biex tiġi komunikata l-irregolarità, il-penalitajiet applikabbli f'każ li ma jiġux sodisfatti r-rekwiżiti stipulati fl-atti legali, jew l-impatt li l-irregolarità jista’ jkollha fuq proġetti oħrajn iffinanzjati għall-istess benefiċjarju[78]. Fil-każ li diversi irregolaritajiet individwali b’impatt finanzjarju taħt il-limitu minimu ta’ rapportaġġ ikunu relatati mal-istess benefiċjarju li jkun qed jamministra proġett jew aktar minn wieħed taħt l-istess programm/miżura, għadd kbir ta’ Stati Membri jikkomunikaw dan il-fatt lill-OLAF[79]. L-Istati Membri jagħmlu użu wkoll minn informazzjoni dwar irregolaritajiet għall-finijiet ta’ analiżi tar-riskju[80]. F’każi fejn irregolarità b'impatt finanzjarju kienet inizjalment stmata li hi 'l fuq mill-limitu minimu tar-rapportaġġ, iżda li sussegwentament ġiet ikkalkulata mill-ġdid li hi taħt il-limitu minimu, l-Istati Membri indikaw li se jintbagħat aġġornament lill-Kummissjoni dwar kwalunkwe tnaqqis bħal dan. Klassifikazzjoni tal-irregolaritajiet L-Istati Membri huma mitluba jikklassifikaw l-irregolaritajiet fil-kategoriji speċifiċi — irregolarità[81], suspett ta’ frodi[82] u frodi[83]. Skont ir-Rapport tal-2007 dwar il-ħarsien tal-interessi finanzjarji Komunitarji, fis-settur tal-agrikoltura, l-Istati Membri kklassifikaw biss 68 % tal-irregolaritajiet irrapportati, filwaqt li ċ-ċifra kienet 67% għall-Azzjoni Strutturali u 57% għall-fondi ta’ qabel l-adeżjoni. Filwaqt li l-maġġoranza tal-Istati Membri jsibuha relattivament faċli biex jiddistingwixxu bejn irregolarità u frodi stabbilit, xi wħud isibuha aktar diffiċli biex jidentifikaw każi ta’ suspett ta’ frodi, minħabba xi diffikultajiet biex tiġi ddeterminata mġiba frodulenti jew maħsuba[84]. Id-diffikultajiet fl-ikklassifikar tal-irregolaritajiet iqumu minn informazzjoni jew xhieda mhux suffiċjenti li tkun disponibbli lill-awtoritajiet fi stadju bikri fil-proċedura[85] jew mill-persunal, li jkollu esperjenza prattika limitata jew nuqqas ta’ għarfien, li jkun qed jamministra l-irregolarità[86]. Il-klassifikazzjoni hi mfixkla wkoll minn proċeduri amministrattivi u legali fit-tul[87], hekk kif irregolarità li hi inizjalment klassifikata f’kategorija partikolari tista’ sussegwentament teħtieġ li tiġi klassifikata mill-ġdid. Għall-agrikoltura, l-Istati Membri[88] ddikjaraw li se jikklassifikaw irregolarità bħala każ ta’ suspett ta’ frodi fejn dan kien indikat mis-sejbiet tas-sistema nazzjonali ta’ amministrazzjoni u ta’ kontroll (eżempju: verifiki interni u esterni, proċeduri ta’ kontroll intern, spezzjonijiet fuq il-post). Fl-istess settur, żewġ Stati Membri biss se jikklassifikaw irregolarità bħala każ ta’ suspett ta’ frodi jekk il-każ jitressaq quddiem qorti. Għall-Fondi Strutturali, il-biċċa l-kbira[89] tal-Istati Membri jużaw l-ewwel kriterju u erbgħa biss jużaw it-tieni kriterju. L-ewwel kriterju jintuża fil-biċċa l-kbira għall-fondi ta’ qabel l-adeżjoni wkoll. RKUPRU Riżorsi Proprji L-Istati Membri huma obbligati jirkupraw l-ammonti stabbiliti, inklużi dawk li jirreġistraw fid-dejtabejż kondiviża OWNRES. L-ammont li għandu jiġi rkuprat wara l-irregolaritajiet misjuba fl-2008 hu ta’ madwar EUR 351 miljun. Huwa possibbli li ammont stabbilit ma jkunx jista' jiġi rkuprat kollu, minkejja l-isforzi tal-Istati Membri. Ammonti stabbiliti jistgħu jinbidlu minħabba informazzjoni addizzjonali jew proċeduri ġudizzjarji, jew inkella d-dejn jista’ jitqies bħala mhux rikuperabbli minħabba l-problemi finanzjarji tad-debitur. Attwalment, ir-rata ta’ rkupru għall-irregolaritajiet li seħħew fl-2008 hi ta’ 37.5% (madwar EUR 132 miljun). Din hi pożizzjoni medja tal-bidu, avolja hi inqas mill-40 % tas-sena l-oħra. F’dawn l-aħħar għaxar snin, ir-rata ta’ rkupru varjat bejn 40 % u 55 %. Meta dejn stabbilit ma jkunx irkuprat u dan ma jkunx attribwit lil Stat Membru, l-Istat Membru jista’ jitlob li l-ammont mhux rekuperabbli jiġi kkanċellat. Fl-2008, il-Kummissjoni rrifjutat il-kanċellazzjoni mitluba minn ċerti Stati Membri fi 32 każ, li jikkorrispondu għal madwar EUR 17.4 miljun, għax qieset li l-ammont ma ġiex irkuprat tort tal-Istati Membri. Minbarra dan, ċerti Stati Membri ġew ikkunsidrati bħala finanzjalment responsabbli għal total ta’ aktar minn EUR 43 miljun għax ma stabbilixxewx djun doganali fejn kellhom jistabbilixxuhom. Agrikoltura L-Artikolu 32 tar-Regolament tal-Kunsill (KE) Nru 1290/2005 idaħħal mekkaniżmu awtomatiku ta’ approvazzjoni għal irkupri li ma rnexxewx ta’ ammonti mħallsa bla raġuni. Jekk Stat Membru ma jirkuprax ammont imħallas bla raġuni mill-benefiċjarju f’perjodu ta’ erba’ snin wara d-data tas-sejba primarja amministrattiva u ġudizzjarja (jew, ta’ tmien snin f’każ ta’ proċedimenti quddiem il-qrati nazzjonali), l-Istat Membru kkonċernat hu inkarigat li jħallas mill-baġit tiegħu 50% tal-ammont mhux irkuprat bħala parti mill-bilanċ finanzjarju annwali tal-kontijiet tal-FAEG u l-FAEŻR. Anke wara l-applikazzjoni ta’ dan il-mekkaniżmu, l-Istati Membri huma obbligati jissoktaw bil-proċeduri tagħhom ta’ rkupru u biex 50% tal-ammonti li ġew irkuprati b’suċċess jingħataw bħala kreditu lill-baġit Komunitarju. Jekk jonqsu li jagħmlu dan bid-diliġenza meħtieġa, il-Kummissjoni tista’ tiddeċiedi li ġġiegħel lill-Istat Membru kkonċernat biex iħallas l-ammonti pendenti totali. Dwar is-sena finanzjarja 2008, fejn pagamenti bla raġuni huma r-riżultat ta’ żbalji amministrattivi li saru mill-awtoritajiet nazzjonali, l-ammont totali involut hu mnaqqas mill-kontijiet annwali tal-aġenziji kkonċernati li qed iħallsu, u b’hekk huma esklużi mill-finanzjament Komunitarju. Għall-FAEG, dan il-mekkaniżmu ġie applikat għat-tieni darba bid-deċiżjoni ta' approvazzjoni finali għas-sena finanzjarja 2007,[90] li approvat il-każi kollha mhux irkuprati li jiddataw mill-2003 jew l-1999 (każi li ilhom 4 jew 8 snin rispettivament) billi talbet lill-Istati Membri jħallsu EUR 131.4 miljun. Għal dawk l-aġenziji li qed iħallsu li għalihom il-kontijiet tal-2007 ġew mifruda mid-deċiżjoni ta’ approvazzjoni finanzjarja, qed jiġu mitluba jħallsu EUR 0.05 miljun b’deċiżjoni sussegwenti[91], filwaqt li għad iridu jintlabu jħallsu EUR 6.2 miljun addizzjonali. Rigward is-sena finanzjarja 2008, l-Istati Membri rkupraw EUR 108 miljun, 32.2 ġew iddikjarati bħala mhux rekuperabbli u l-ammont li jibqa' li għadu jrid jiġi rkuprat mill-benefiċjarji fl-aħħar tas-sena finanzjarja kien ta’ EUR 1 246 miljun għall-FAEG. Il-konsegwenzi finanzjarji tan-nuqqas ta’ rkupru għall-każi li jiddataw mill-2004 jew mill-2000 ġew iddeterminati skont ir-‘regola 50-50’ msemmija hawn fuq billi l-Istati Membri intalbu jħallsu EUR 31.4 miljun fid-deċiżjoni ta’ approvazzjoni finanzjarja għas-sena finanzjarja 2008 adottata mill-Kummissjoni fid-29 ta’ April 2009[92]. EUR 0.8 miljun oħrajn se jiġu mitluba biex jitħallsu b’deċiżjonijiet sussegwenti. Minħabba dan il-mekkaniżmu ta’ approvazzjoni ‘50-50’, li ġie applikat fl-aħħar snin billi l-Istati Membri jiġu mitluba jħallsu parti mill-ammonti li ma ġewx irkuprati, l-ammont pendenti li għandu jingħata għall-baġit tal-UE tnaqqas b’madwar EUR 900 miljun. Rigward FAŻER u l-Istrument għall-iżvilupp rurali tranżizzjonali, il-mekkaniżmu ta’ approvazzjoni li hu stabbilit hawn fuq ma kienx għadu ġie applikat. Għal dawn il-fondi, l-ammont pendenti fl-għeluq tas-sena finanzjarja 2008 kien ta’ EUR 7.9 miljun. EUR 17.2 miljun ġew irkuprati u EUR 0.2 miljun ġew iddikjarati bħala mhux rekuperabbli matul is-sena finanzjarja 2008. Fondi Strutturali Fil-qasam tal-Fondi Strutturali, l-irkupru mingħand il-benefiċjarji tal-ammonti mħallsin bla raġuni minħabba irregolarità jew frodi huwa wkoll kwistjoni għall-Istati Membri. Dawn l-ammonti jistgħu jiġu rkuprati fuq livell tal-Kummissjoni billi titnaqqas jew titħassar il-kontribuzzjoni finanzjarja. Il-programmi kofinanzjati mill-Fondi Strutturali jdumu diversi snin u jaħdmu fuq bażi ta’ pagamenti intermedjarji. L-irkupru tal-ammonti mħallsin bla raġuni jista’ jsir qabel jew wara l-għeluq tal-programm. Għall-perjodi ta’ programmazzjoni 1994-99, id-data tal-għeluq biex tiġi ppreżentata t-talba tal-ħlas finali lill-Kummissjoni kienet il-31 ta’ Marzu 2003. Matul dak il-perjodu, kważi 1 000 programm kienu kofinanzjati mill-Komunità, għal ammont totali ta’ madwar EUR 159 biljun[93]. Id-dipartimenti tal-Kummissjoni għall-awtorizzazzjoni u l-amministrazzjoni, li huma assistiti mill-OLAF, huma responsabbli għal segwitu amministrattiv u finanzjarju ladarba dawn il-programmi jgħalqu. Għall -perjodu ta’ programmazzjoni 1994-1999 , l-Istati Membri irrapportaw 11 035 każ ta’ irregolarità (62 fl-2008) li jikkorrispondu għal stima ta’ impatt finanzjarju ta’ EUR 1.52 biljun[94] fuq il-kontribuzzjoni Komunitarja (EUR 10.95 miljun għall-2008). Fost dawn il-każi, 5 944 ingħalqu definittivament fuq livell tal-Kummissjoni u ammont ta’ EUR 697 miljun ġie kkunsudrat matul il-pagament finali jew reġa’ sar disponilbbli wara l-għeluq jew ingħata lura lill-baġit Komunitarju. L-Istati Membri indikaw li proċeduri amministrattivi u legali ġew mitmuma fuq livell nazzjonali f’861 każ addizzjonali, b’impatt finanzjarju ta’ EUR 59 miljun għall-istess perjodu. Il-Kummissjoni bdiet il-proċeduri ta’ rikonċiljazzjoni bil-ħsieb li tagħlaq dawn il-każi. Fl-2008, il-Kummissjoni adottat tliet deċiżjonijiet fuq kif titratta 24 każ ta' irregolaritajiet li minħabba fihom l-Istati Membri kkonċernati talbu lill-Kummissjoni biex iġġorr il-konsegwenza tal-ammonti mhux rekuperabbli. Waħda mid-deċiżjonijiet li tikkonċerna 20 każ iffinanzjat mill-SFGS għas-somma ta’ EUR 3 851 988 u żewġ deċiżjonijiet li jikkonċernaw lill-FES għas-somma ta’ EUR 120 359 ġew mitluba jitħallsu lill-baġit Komunitarju. Għall- perjodu ta’ programmazzjoni 2000-06 , l-Istati Membri s’issa rrapportaw 15 574 każ ta’ irregolaritajiet (3 791 fl-2008) b’impatt finanzjarju ta’ madwar EUR 2.30 biljun fuq il-kontribuzzjoni Komunitarja (EUR 516.3 miljun għall-2008). L-Istati Membri infurmaw lill-Kummissjoni li fuq livell nazzjonali l-proċeduri amministrattivi u/jew legali ġew mitmuma għal 7 389 minn dawn il-każi u li ġie rkuprat ammont ta’ madwar EUR 704 miljun. Fl-aħħar tal-2008, l-ammont totali tal- korrezzjonijiet finanzjarji li jikkonċernaw il-perjodi ta’ programmazzjoni 1994-99 u 2000-06 kien ta’ EUR 1 995 miljun (EUR 414 miljun fl-2008) u EUR 3 313 miljun (EUR 1 173 miljun fl-2008) rispettivament. Dawn huma r-riżultati ta’ verifiki mill-Kummissjoni u mill-Qorti Ewropea tal-Awdituri, investigazzjonijiet tal-OLAF u l-proċedura ta’ għeluq għaż-żewġ perjodi ta’ programmazzjoni. Huma jikkonsistu minn nefqa affetwata minn irregolaritajiet li, għal din ir-raġuni, għandhom jiġu esklużi minn kofinanzjament mill-baġit tal-UE Barra minn hekk, l-Istati Membri jagħmlu wkoll korrezzjonijiet wara li jsiru l-verifiki tagħhom stess jew il-verifiki tal-Kummissjoni jew tal-Qorti Ewropea tal-Awdituri. Dawn mhux reġistrati fis-sistema ta’ kontabbiltà tal-Kummissjoni, iżda l-informazzjoni hi rrapportata mill-Istati Membri, darba fis-sena, lill-Kummissjoni. Nefqa diretta F’dawk l-oqsma fejn il-fondi huma amministrati direttament mill-istituzzjonijiet, l-irkupru tal-ammonti li ġew imħallsa bla raġuni jsir direttament minn dawn l-istituzzjonijiet, mingħajr l-intervent tal-Istati Membri. Ir-Regolament Finanzjarju u l-mod ta’ implimentazzjoni tiegħu jistabbilixxu diversi stadji fil-proċedura ta’ irkupru: - stima u konstatazzjoni tal-intitolament mill-uffiċjal li jawtorizza(li jiżgura li t-talba hi ċerta, likwida u dovuta), - stabbiliment ta’ ordni ta’ rkupru (struzzjonijiet mill-uffiċjal awtorizzat lill-uffiċjal lill-awditur biex jipproċedi bl-irkupru) u avviż ta’ dejn indirizzat lid-debitur, u - irkupru mill-uffiċjal tal-kontabbiltà, li se jipproċedi, jekk ikun possibbli, għall-irkupru b’kumpens meta d-debitur għandu hu stess dejn ċert, likwidu u dovut lejn il-Komunitajiet. Jekk, wara li jintbagħtu l-ittri ta’ tfakkir u l-avviżi formali, id-debitur ikun għadu ma ħallasx id-dejn u jekk l-awditur ma setax ikopri d-dejn b’kumpens jew b’xi garanzija bankarja magħmula mid-debitur, l-uffiċjal awtorizzat jiddetermina, mingħajr dewmien, il-mod ta’ rkupru mġiegħel li huwa applikabbli għad-dejn. Jeżistu żewġ modi possibbli, li jeskludu lil xulxin, biex jinkiseb titolu eżekuttiv: - deċiżjoni li tikkonsisti minn titolu eżekuttiv skont l-Artikolu 256 tat-Trattat tal-KE (tifformalizza l-konstatazzjoni tad-dejn permezz ta’ deċiżjoni li għandha s-saħħa ta’ titolu eżekuttiv), - titolu quddiem il-qrati nazzjonali u Komunitarji. Dan jinkludi wkoll l-azzjoni ċivili fil-qafas tal-proċediment penali, fil-qrati li jippermettu dan. Fil-każi fejn ordnijiet ta’ rkupru, li jikkonċernaw irregolaritajiet u każi ta’ frodi, ngħataw matul l-2008, diġà ġie indikat irkupru totali jew parzjali f’679 każ irrapportat. Il-Kummissjoni rkuprat EUR 22 miljun. F’670 każ ġie rkuprat l-ammont irregolari sħiħ. Fadal ammont ta’ EUR 13 miljun li għandu jiġi rkuprat, u dan jikkonċerna 262 każ. Irkupru wara każ tal-OLAF Meta xi rapport finali ta’ każ tal-OLAF jikkonkludi li huwa probabbli li ċerti ammonti ġew imħallsin irregolarment lill-benefiċjarju jew li somom li suppost inġabru ma nġabrux, l-awtoritajiet responsabbli, ġeneralment l-awtoritajiet tal-Istati Membri jew tal-pajjiżi terzi kkonċernati, għandhom jipproċedu għall-irkupru tal-ammonti msemmijin. L-OLAF isegwi l-proċess tal-proċeduri ta’ rkupru. Fl-2008, l-OLAF għalaq formalment il-monitoraġġ finanzjarju ta’ aktar minn EUR 146.8 miljun. EUR 128 miljun ġew irkuprati fil-qasam tal-Fondi Strutturali. Fl-2008, l-OLAF irreveda wkoll il-proċeduri għas-segwitu finanzjarju li jirrigwardja każi tal-OLAF. Dawn irriżultaw f’ġestjoni ġdida ta’ każi u ta’ kriterji ta’ aċċettazzjoni li tinvolvi limiti de minimis li għandhom jiġu applikati mill-1 ta’ Jannar 2009. L-introduzzjoni ta’ dawn il-limiti se jippermettu li r-riżorsi limitati tal-OLAF għas-segwitu finanzjarju jkunu ffukati aktar fid-dettall fuq il-każi ta’ frodi l-aktar sinifikanti jew irregolaritajiet li jinvolvu ammonti mdaqqsin ta’ flus. Għal aktar dettalji ara r-rapport tal-OLAF[95]. [1] ĠU L 136, 31.05.1999. [2] Għal referenzi, ara l-paġna ta' quddiem tar-rapport. [3] L-Artikolu 1(2) tar-Regolament tal-Kunsill (KE, Euratom) Nru 2988/95 tat-18 Diċembru 1995 dwar il-protezzjoni tal-interessi finanzjarji tal-Komunità Ewropea (ĠU L 312, 23.12.1995). [4] L-Artikolu 1(1)(a) tal-Konvenzjoni tas-26 ta’ Lulju 1995 dwar il-ħarsien tal-interessi finanzjarji tal-Komunitajiet Ewropej (ĠU C 316, 27.11.1995). [5] Għal referenza, ara l-paġna ta' quddiem tar-rapport. [6] Iċ-ċifri ġew aġġornati għal ċerti setturi mir-rapport 2007 'l hawn. [7] Idem. [8] Dazji doganali u imposti agrikoli. [9] Dan il-persentaġġ jitkejjel fuq il-bażi tal-istima tar-riżorsi proprji tradizzjonali fil-baġit ġenerali tal-2008, u mhux fuq il-bażi tal-kontijiet. [10] Fond Agrikolu Ewropew ta’ Garanzija. [11] Fond Agrikolu Ewropew għall-Iżvilupp Rurali. [12] Fond Ewropew għall-Iżvilupp Reġjonali. [13] Fond Soċjali Ewropew. [14] Strument Finanzjarju għall-Gwida għas-Sajd. [15] COM(2008) 496 finali. [16] http://ec.europa.eu/comm/anti_fraud/reports/index_en.html. [17] COM(2006) 244 finali. [18] Riżoluzzjoni tal-PE Nru P6-TA-PROV(2008)0553. [19] COM(2008) 839 finali. [20] Ara l-punt 15, paragrafu 7 tad-Dikjarazzjoni tas-Samit tal-G20. [21] ĠU L 46, 17.2.2009. [22] BG, FI, FR, DE, PL, RO, SE, u UK. Għall-Ġermajna l-ftehim hu applikabbli mid-9 ta’ April 2009, għall-Finlandja mill-15 ta’ April u għar-Renju Unit mill-20 ta’ April 2009. [23] Id-Deċiżjoni tal-Kunsill Nru 2008/801/KE dwar il-konklużjoni, f'isem il-Komunità Ewropea, tal-Konvenzjoni tan-Nazzjonijiet Uniti kontra l-Korruzzjoni,ĠU L 287 29.10.2008. [24] Arranġamenti bħal dawn diġà ġew konklużi mal-Arġentina, id-Djibouti, il-Marokk, ir-Repubblika tal-Kongo, is-Senegal u l-FIGE (Forum des Inspections Générales d’Etats d’Afrique) u, fl-2008, mal-awtoritajiet fl-Afrika ta’ Isfel. [25] ĠU C316 27.11.1995. [26] L-ewwel protokoll tas-27 ta’ Settembru 1996 (ĠU C 313, 23.10.1996). Protokoll tad-29 ta’ Novembru 1996 dwar l-interpretazzjoni tal-Konvenzjoni, permezz ta' deċiżjonijiet preliminari, mill-Qorti tal-Ġustizzja tal-Komunitajiet Ewropej (ĠU C 151, 20.5.1997). It-tieni Protokoll tad-19 ta’ Ġunju 1997 (ĠU C 221, 19.7.1997). [27] COM(2008) 77 finali. [28] L-Istrumenti tal-ĦIF għadhom ma ġewx ratifikati mir-Repubblika Ċeka, l-Ungerija u Malta, kif ukoll mill-Estonja għall-Protokoll tal-Qorti Ewropea tal-Ġustizzja. [29] Ir-Regolament (KE) Nru 44/2009 tat-18 ta' Diċembru 2008 li jemenda r-Regolament (KE) Nru 1338/2001 li jistabbilixxi l-miżuri neċessarji għall-protezzjoni kontra l-iffalsifikar tal-euro (ĠU L 17, 22.1.2009, p.1); Ir-Regolament (KE) Nru 45/2009 tat-18 ta’ Diċembru 2008 li jemenda r-Regolament (KE) Nru 1339/2001 li jestendi l-effetti tar-Regolament (KE) Nru 1338/2001 li jistabbilixxi l-miżuri neċessarji għall-protezzjoni tal-euro mill-iffalsifikar għal dawk l-Istati Membri li m’adottawx l-euro bħala l-munita unika tagħhom (ĠU L 17, 22.1.2009, p.4); Ir-Regolament (KE) Nru 46/2009 tat-18 ta' Diċembru 2008 li jemenda r-Regolament (KE) Nru 2182/2004 dwar midalji u tokens simili għall-muniti tal-euro (ĠU L 17, 22.1.2009, p.5); Ir-Regolament (KE) Nru 47/2009 tat-18 ta’ Diċembru 2008 li jemenda r-Regolament (KE) Nru 2183/2004 li jestendi għall-Istati Membri mhux parteċipanti l-applikazzjoni tar-Regolament (KE) Nru 2182/2004 dwar midalji u tokens simili għall-muniti tal-euro (ĠU L 17, 22.1.2009, p.7). [30] ĠU L 218, 13.8.2008. [31] ĠU L 82, 22.3.1997. [32] Ir-Regolament (KE) Nru 450/2008 tal-Parlament Ewropew u tal-Kunsill tat-23 ta’ April 2008 li jistabbilixxi l-Kodiċi Doganali Komunitarju (Kodiċi Doganali Modernizzat), ĠU L 145, 4.6.2008. [33] Iż-żewġ ftehimiet jipprovdu għall-pagament mill-produtturi tat-tabakk ta’ USD 1250 miljun (PMI) u USD 400 miljun (JTI) li jistgħu jintużaw għall-ġlieda kontra l-kuntrabandu u l-iffalsifikar tas-sigaretti. Sal-aħħar tal-2008, il-PMI kienet ħallset USD 650 miljun (madwar EUR 503.8 miljun) u l-JTI USD 100 miljun (madwar EUR 77.5 miljun). [34] COM(2007)127 http://ec.europa.eu/commission_barroso/kallas/work/eu_transparency/index_en.htm. [35] Ir-Regolament tal-Kunsill (KE, Eurotom) Nru 1995/2006 tat-13 ta’ Diċembru 2006 li jemenda r-Regolament (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (ĠU L 390/2006 31.12.2006) [36] ĠU L 344, 20.12.2008. [37] ĠU L 344, 20.12.2008. [38] COM(2006) 9 finali. [39] ĠU C 107, 30.4.2004, p. 4. [40] COM(2008) 866 finali. [41] ĠU C 216, 14.09.2007. [42] COM(2008) 97. [43] COM(2009) 42. [44] 9.7% tal-fondi mħallsa mill-PMI u mill-JTI ġew allokati lill-Komunità Ewropea. [45] Ara t-tweġibiet kollha tad-dokument ta’ ħidma tal-Kummissjoni "L-Implimentazzjoni tal-Artikolu 280 tat-Trattat mill-Istati Membri fl-2008”. [46] BG, LV, LT, LU, HU, PT, SK, SE. [47] ES, HU, RO, IT. [48] BG, EE, IT, PL, SK, UK. [49] Ara d-dokument ta’ ħidma tal-Kummissjoni "L-Implimentazzjoni tal-Artikolu 280 tat-Trattat mill-Istati Membri fl-2008”. [50] ĠU L 292/15.11.1996. [51] P6_TA-PROV(2008)0052. [52] Ara l-punt 2.1.1. [53] BE, BG, CZ, DK, DE, EE, IT, CY, LV, LT, HU, MT, NL, PL, PT, RO, SI, SK, SE, UK. [54] BG, CZ, DK, EE, CY, LV, HU, MT, PL, RO, SI, SK, SE. [55] BE, DE, IT, LT, NL, PT, UK. [56] BE, IE, IT, NL, AT, UK. [57] DK, HU, IT, LT, NL, PT, SI, UK. [58] DK, LT, MT, PT, RO, SI, UK. [59] BE, DK, EE, IT, LT, LU, PT, SI, SK. [60] DK, LT, PT, RO, SI. [61] Ir-Regolament tal-Kummissjoni (KE) 1848/2006 tal-14.12.2006 (ĠU L355, 15.12.2006); Ir-Regolament tal-Kummissjoni (KE) Nru 2035/2005 tat-12.12.2005 (ĠU L328 tal-15.12.2005), li jemenda Regolament Nru 1681/94 tal-11.07.1994 (ĠU L178 tat-12.7.1994); Ir-Regolament tal-Kummissjoni (KE) Nru 2168/2005 tat-23.12.2005 (ĠU L345 tat-28.12.2005), li jemenda Regolament Nru 1831/94 tas-26.07.1994 (ĠU L191, 12.7.1994); Ir-Regolament tal-Kummissjoni (KE) 1828/2006 tat-8.12.2006. [62] Għas-SAPARD EUR 4000, għall-ISPA mhemm l-ebda limitu minimu. [63] BE (Ir-reġjun kapitali ta' Brussell għall-Fondi Strutturali u r-reġjun tal-Wallonja għall-agrikoltura), CZ, DK (agrikoltura), DE (agrikoltura), EE, EL (agrikoltura), ES, HU, NL, AT, PL (Fondi Strutturali), SK, SE, UK (l-Irlanda ta’ Fuq). [64] IE, IT, ES (Fondi Strutturali). [65] MT, FI. [66] EE, PL. [67] PL. [68] HU. [69] FR. [70] DK, EL, ES, HU, MT, PT, SE. [71] BE, BG, CZ, FR, MT, NL, AT, SK, UK. [72] EE, IE, IT, LT, HU, PL, SE. [73] 20 Stat Membru għal fondi agrikoli: BG, CZ, DK, DE, EE, IE, ES, FR, IT, CY, LV, LT, LU, HU, MT, AT (bl-eċċezzjoni tar-rimbors għall-esportazzjoni), PL, PT, RO, UK; 19 għall-Fondi Strutturali: BE (BERBC03, ir-reġjun tal-Wallonja, Aġenzija tal-FES, il-Komunità Franċiża; ESF VL il-Komunità Fjamminga), BG, CZ, DK, DE, EE, IE, ES, FR, CY, LV, HU, MT,NL, AT, PT, RO, SK,UK. [74] BG, EE, CY, LV, MT, RO, SK. [75] BG, CZ, DK, EE, IE, ES, CY, LV, LT, LU, HU, MT, PT, SK u UK. [76] BE (il-Komunità Franċiża), FR, AT, PL. [77] MT, UK (l-Irlanda ta’ Fuq), EE. [78] UK (JIU). [79] BE (bl-eċċezzjoni tar-reġjun tal-Wallonja), BG, CZ, FR (għall-agrikoltura biss), IT, LV, LT, HU, MT, PL, PT (għall-agrikoltura biss), RO, SI (għall-agrikoltura biss), UK (bl-eċċezzjoni tal-Iskozja). [80] Għall-agrikoltura: kollha bl-eċċezzjoni tad-DK; għall-Fondi Strutturali: kollha bl-eċċezzjoni tal-EL, LT, LU, NL, FI. [81] Skont ir-Regolament tal-Kunsill Ewropew 2988/95 tat-18 ta’ Diċembru 1995 "irregolarità" għandha tfisser kull ksur ta' dispożizzjoni tal-liġi Komunitarja li jirriżulta minn att jew nuqqas ta' operatur ekonomiku, li għandu, jew li jista' jkollu, l-effett li jippreġudika l-baġit ġenerali tal-Komunitajiet. [82] Bil-kunsiderazzjoni li r-rapportaġġ ta’ irregolaritajiet isir fi stadju bikri, ir-regolamenti settorjali jipprovdu li l-Istati Membri għandhom jidentifikaw fost irregolaritajiet ikkomunikati, mhux biss każi ta’ frodi stabbiliti, imma wkoll każi ta’ suspett ta’ frodi. Skont ir-Regolamenti tal-KE Nru 1848/2006 għas-settur tal-agrikoltura, u Nru 2035/2005 u Nru 2168/2005. għall-fondi strutturali u ta’ koeżjoni, “suspett ta’ frodi” tfisser irregolarità li tagħti lok għal proċedimenti amministrattivi u/jew legali fil-livell nazzjonali biex tiġi stabbilita l-preżenza ta’ mġiba maħsuba. [83] Skont il-Konvenzjoni dwar il-ħarsien tal-interessi finanzjarji tal-Komunitajiet Ewropej, frodi hu irregolarità mwettqa intenzjonalment u huwa att kriminali li jista' jkun determinat biss mir-riżultat finali ta’ proċedimenti legali. [84] BE, ES, HU, LV, LT, PT. [85] CY, MT: [86] EE, HU, RO, FI, SE. [87] RO, SI. [88] BE, BG, CZ, DK, EE, FR, IT, LT, LU, PL, RO, SI, UK. [89] BE, BG, CZ, DK, EE, IE, IT, CY, LV, LT, LU (ERDF), NL, PL, PT, RO, SI, SK, FI, SE, UK. [90] Deċiżjoni 2008/396/KE (ĠU L 139, 29.5.2008). [91] Deċiżjoni 2009/87/KE (ĠU L 31, 3.2.2009). [92] Deċiżjoni 2009/367/KE (ĠU L 111, 5.5.2009). [93] Dawn huma programmi li jkopru diversi snin. Din iċ-ċifra ma tinkludix il-proġetti diretti ffinanzjati taħt il-qafas tal-Fondi Strutturali u l-Fond ta’ Koeżjoni. [94] Sitwazzjoni skont id-dejta li kien hemm fid-dejtabejż ECR fil-15 ta’ April 2008. [95] http://ec.europa.eu/comm/anti_fraud/reports/index_en.html.